Barcelona presenta la candidatura al Consell Europeu per ser la nova seu de l'Agència Europea de Medicaments\tBarcelona presenta la candidatura al Consell Europeu per ser la nova seu de l'Agència Europea de Medicaments\nL'Audiència Nacional rebutja posar en llibertat Sandro Rosell i el seu presumpte testaferro a Andorra, Joan Besolí\tL'Audiència Nacional rebutja posar en llibertat Sandro Rosell i el seu presumpte testaferro a Andorra, Joan Besolí\nArran, sobre l'atac al bus turístic: 'No és una qüestió de violència, sinó d'autodefensa'\tArran, sobre l'atac al bus turístic: 'No és una qüestió de violència, sinó d'autodefensa'\nTres morts en un accident a l'AP-7, a Sant Celoni\tTres morts en un accident a l'AP-7, a Sant Celoni\nL'Ametlla de Mar bat el rècord de més persones fent snorkel en una mateixa platja amb 332 participants\tL'Ametlla de Mar bat el rècord de més persones fent snorkel en una mateixa platja amb 332 participants\nL'organització del festival Tomorrowland assegura que retornarà íntegrament l'import de les entrades\tL'organització del festival Tomorrowland assegura que retornarà íntegrament l'import de les entrades\nLa Generalitat i l'ajuntament denunciaran Arran per l'atac contra un bus turístic a Barcelona\tLa Generalitat i l'ajuntament denunciaran Arran per l'atac contra un bus turístic a Barcelona\nVÍDEO: Un incendi obliga a evacuar vint mil persones en un concert a Santa Coloma de Gramenet\tVÍDEO: Un incendi obliga a evacuar vint mil persones en un concert a Santa Coloma de Gramenet\nL'aplicació d'Aena permet comprar l'accés ràpid per tres euros i evitar les cues del Prat\tL'aplicació d'Aena permet comprar l'accés ràpid per tres euros i evitar les cues del Prat\nLa plataforma Tanquem els CIE i el centre de defensa dels drets humans Irídia han presentat una denúncia contra un dels comandaments de la policia espanyola del Centre d’Internament d’Estrangers de la Zona Franca de Barcelona per una presumpta agressió racista a un intern algerià de dinou anys.\nEn la denúncia, recollida per Europa Press i presentada aquest diumenge davant el jutjat de guàrdia, els advocats Andrés García i Marta Bolinches acusen el cap de policia d’un delicte de lesions i un altre contra la integritat moral, amb els agreujants d’actuar per motius racistes i abús de superioritat.\nLa nit del dimecres 26 de juliol, aquest comandament va agredir, presumptament, el jove. Quan ho van saber l’endemà, uns cinquanta interns van començar una vaga de fam per a exigir respecte i un tracte digne, segons Tanquem els CIE i Irídia.\nDesprés, el policia va conduir aquest intern a un espai del centre en el qual no hi ha càmeres de videovigilància i, acompanyat de quatre agents més que suposadament ho van veure tot, va començar a cridar-li molt fort en castellà. Quan el jove va dir-li que no l’entenia, l’agent va clavar-li ‘una bufetada molt forta amb la mà oberta’, segons la denúncia.\nTanquem els CIE i Irídia recullen, en la seva denúncia, que l’intern va presentar una queixa per aquests fets al director del centre i asseguren que li ha respost que el policia li demanarà perdó, però encara no ho ha fet.\nLes dues entitats denuncien que, pel fet de ser algerians i no parlar ni entendre el castellà, els interns reben moltes vegades un tracte injust, discriminatori i fins i tot humiliant.\nEn la denúncia, demanen al jutjat que citi a declarar com a investigat aquest comandament policíac i que, com a mesura cautelar molt urgent, suspengui l’expulsió del jove suposadament agredit i dels testimonis dels fets perquè se li pugui prendre declaració.\nTambé demanen al jutjat que requereixi a l’àrea d’assumptes interns de la policia espanyola les imatges registrades per les càmeres de videovigilància del CIE i que s’aporti també la documentació de l’atenció mèdica que el jove va rebre al centre.


Enxampat: El veí de Reus que buscava la manera fàcil de guanyar-se les garrofes\nLes hauria collit sense permís en una finca del municipi | Guàrdia Civil\nInvestiguen un home per robar 420 quilos de garrofes al Perelló\nLes hauria collit sense permís en una finca del municipi\nper Redacció dimarts, 3 de novembre 2020 - 12:43h\nLa Guàrdia Civil investiga un home, de 58 anys, nacionalitat marroquina i veí de Reus, per presumptament haver robat 420 quilos de garrofes d'una finca del Perelló el passat cap de setmana. Els fets van passar quan una patrulla va interceptar un vehicle que havia fet maniobres estranyes en veure els policies feia un control a l'N-340, a l'alçada del cementiri de la localitat del Baix Ebre.\nEn aturar-lo el conductor es va mostrar molt nerviós. Els agents van inspeccionar el vehicle i li van trobar diversos sacs plens de garrofes. L'home va reconèixer haver-les collit en una finca sense tenir autorització del propietari. Les diligències i el producte van ser posats a disposició del jutjat de guàrdia de Tortosa.\nLa Guàrdia Civil, arran de la creixent preocupació dels agricultors i les cooperatives per aquests fets, ha iniciat actuacions de lluita contra el contraban i ha intensificat els controls de documentació relacionats amb l'origen justificat dels productes que transporten. Aquesta acció s'ha realitzat perquè les garrofes han quintuplicat el seu preu els últims anys.\nA punt de tenir càstig: Els responsables de contaminar la costa de TGN, a judici\nInhumà: Troben cadells acabats de néixer abandonats d'una indignant forma a Miami\nrobatori Guàrdia Civil Baix Ebre


Cataclinc - Viquipèdia, l'enciclopèdia lliure\nEl cataclinc, de nom onomatopeic, és un instrument musical de percussió que té un so indeterminat i consisteix en un cilindret de fusta amb dos talls laterals i un mànec, que se sacseja amb la mà i produeix el so per la percussió de dues boletes del cap d'uns ferrets, fixat cadascun en un costat de l'estri. Se'n porta un a cada mà per fer més soroll, ja que emet un so molt fi i suau.\nL'utilitzen les colles de caramelles per acompanyar llurs cançons i corrandes en el recorregut festiu.\nEl folklore europeu ha conservat uns instruments molt semblants al cataclinc català, com ara la triccaballacca napolitana, constituïda per tres martellets en ventall en una base immòbil, sobre la qual percudeixen en sacsejar-los.\n↑ Amades, Joan: Costumari Català: Auques, instruments musicals i Nadal. Salvat Editores, S.A., Barcelona, 1997. ISBN 84-345-9682-2, plana 125.\nObtingut de «https://ca.wikipedia.org/w/index.php?title=Cataclinc&oldid=20173822»\nLa pàgina va ser modificada per darrera vegada el 16 ago 2018 a les 19:34.


Pagaments amb Square per a restaurants | Centre d’ajuda de Square - ES\nDivisió dels pagamentsDivisió intel·ligentConsells de resolució de problemes pels pagaments dividits\nQuan hagis configurat el dispositiu i t’hagis registrat a Square per a restaurants, ja podràs comença a processar els pagaments. Aquí trobaràs alguns consells perquè tancar els comptes sigui encara més fàcil.\nDivisió dels pagaments\nAmb grups nombrosos, és possible que calgui dividir el compte o fer servir diversos mètodes de pagament. S’emetrà un rebut separat per a cada mètode de pagament acceptat. Cada rebut mostrarà l’import total, els articles venuts i el mètode de pagament que s’ha fet servir. Pots dividir les factures de manera uniforme o personalitzar els imports per cada mètode de pagament.\nNota: dividir un pagament i dividir un compte són dues accions diferents. Per saber com dividir un compte, consulta l’article sobre Gestió de factures.\nDivideix un pagament entre diversos mètodes de pagament\nSelecciona el compte que vols dividir > toca Paga.\nTria Divideix l’import a la part superior de la pantalla.\nIntrodueix l’import del pagament pel primer mètode de pagament.\nToca Continua per tornar a la pantalla del mètode de pagament.\nSi has de modificar l’import que cal cobrar, toca Modifica la divisió.\nPer cancel·lar un o més pagaments dividits abans de completar la transacció, toca Modifica la divisió > Cancel·la.\nSelecciona el mètode de pagament i completa la transacció.\nContinua processant els altres mètodes de pagament fins a completar la totalitat de la venda.\nPer a dividir un pagament que es vol fer amb diverses targetes en parts iguals:\nA Dividir en pagaments iguals, selecciona com vols dividir el pagament.\nConsells de resolució de problemes pels pagaments dividits\nUn pagament dividit no queda completat fins que s’ha processat tot l’import i no queda cap saldo pendent. Això vol dir que, si només completes el primer mètode de pagament, però no l’import total de la transacció, no es recaptaran els fons.\nSi toques la fletxa a la part superior de la pantalla abans de completar una venda sencera, s’eliminarà qualsevol import prèviament registrat per a aquest pagament.


El Banyoles és de 2a Catalana | Reporters Qruli\nEl Banyoles és de 2a Catalana\nEl Club Deportiu Banyoles ja és, matemàticament, equip de 2a Catalana. L’equip d’Axel Vizuete ha quedat enfonsat després de perdre per 0 a 2 a casa contra el Sants. El partit va estar igualat i fins al minut 83 no es va decidir. Una falta molt perillosa a la frontal i un contraatac molt ben elaborat van posar els dos gols pels visitants. Així doncs, els del Pla de l’Estany es queden a la penúltima posició amb 18 punts.\nD’altra banda, el Porqueres d’Àngel Roig van guanyar 1 a 0 a casa contra el Sant Joanenc amb un bon gol de Pau Llorenç als 27 minuts de joc. Va haver-hi moments de patiments pels de casa, que són qui es troben a la 4a posició amb 55 punts. Aquest cap de setmana es jugarà un bon partit entre el Sant Gregori, 2n classificat amb 70 punts, i el Porqueres.\nCal destacar, també, que l’equip femení del Porqueres, han quedat campions de la seva lliga després d’estar 34 partits amb 0 derrotes i 4 empats. L’equip de Marc Cuadros va patir al camp del Pontenc, quan amb l’1 a 1, Fatoumata Kanteh, màxima golejadora de la categoria, va fer el gol de la victòria al minut 90. Segons ha dit el president del club, deixarà que acabi la temporada i després començaran a plantejar la temporada vinent.\nTambé hem de dir que el Juvenil A del Banyoles, li queden 2 partits de lliga i està a quatre punts de la salvació. Aquest cap de setmana juga contra el Granollers que es troba a la 5a posició, i l’últim partit de lliga s’enfrontarà al Caldes de Montbui, que es troba un punt per sobre dels banyolins.\nCreieu que el Juvenil A del Banyoles es salvarà?\n2 comments on “El Banyoles és de 2a Catalana”\nJo crec que si es salvarà, perquè crec que tenen un bon equip per aconseguir els punts necessaris per no baixar.\nCrec que el Juvenil no han fet una bona temporada per seguir a Preferent i han acabat fent mèrits per, l’any que ve, ser equip de Primera Divisió.\nThis entry was posted on 6 Mai 2015 by reportersqruli in Banyoles, Esports, General and tagged banyoles, juvenil A, porqueres femení, primera catalana, tercera catalana.


Dimiteix el governador del Banc d'Itàlia pel cas d'Antonveneta\nLa classe política del país reacciona amb alleujament a la retirada\nJosep Maria Sastre | 20 desembre 2005\nEl governador del Banc d'Itàlia, Antonio Fazio, presentà ahir la seva dimissió després de cinc mesos durant els quals la classe política no ha deixat de demanar-li aquest gest arran de les acusacions d'afavorir interessos de bancs italians en la compra del banc Antonveneta, motiu pel qual ha estat investigat per les fiscalies de Roma i de Milà.\nFazio presentà la seva dimissió al conseller de més edat del Banc d'Itàlia, Paolo Emilio Ferreri, i la renúncia formal es presentarà avui en la reunió del Consell Superior. En una nota, el governador va comentar que ha pres la seva decisió «autònomament, amb la consciència tranquil·la i per donar serenitat al país i al Banc d'Itàlia».\nLa dimissió de Fazio s'esperava des de feia temps, sobretot arran de les presumptes irregularitats sorgides en les operacions d'adquisició del banc Antonveneta i del Banco Nazionale del Lavoro (BNL), en les quals se l'acusava d'afavorir bancs italians en detriment d'entitats estrangeres -com és el cas del BBVA en l'operació per al BNL.\nLa polèmica ha augmentat durant les darreres setmanes, quan se sabé que Fazio, ja investigat per la Fiscalia de Roma pel cas Antonveneta, ha estat també inscrit per la Fiscalia de Milà en el registre d'investigats sota l'acusació de proporcionar informació reservada a l'exconseller delegat del Banco Popolare Italiano (BPI), Giampiero Fiorani, quant a l'Oferta Pública d'Adquisició -OPA- que l'entitat italiana realitzà sobre Antonveneta.


Notícies - Màquina que produeix hipoclorit de sodi per prevenir el COVID-19\nLes darreres dades publicades pels centres dels Estats Units per al control i prevenció de malalties el dia 5 van mostrar que el dia 4 es van notificar 106.537 nous casos confirmats als Estats Units, cosa que va establir un nou màxim en el nombre de casos nous en un sol dia en un país del món. . Les dades mostren que la mitjana de casos nous en un sol dia als Estats Units en els darrers 7 dies ha arribat als gairebé 90.000, cosa que ha tornat a establir el rècord del nombre més alt de casos nous en un sol dia en els 7 dies posteriors el brot. El dia 4 es van produir 1.141 morts, la més alta des de mitjans de setembre. El recent brot als Estats Units ha repuntat greument, amb indicadors importants com el nombre de casos confirmats recentment, el nombre de casos hospitalitzats i la taxa positiva de proves de virus que segueixen establint nous registres. L’augment de casos nous no es deu a l’augment de les proves. Tot i que el nombre de proves també augmenta, l’increment és molt inferior a l’increment del nombre de casos confirmats.\nAmb aquesta situació, l’agent de desinfecció de la solució d’hipoclorit de sodi serà necessitat àmpliament i urgentment per diverses àrees.\nHi ha un client d’Amèrica que va demanar un conjunt de 3500 litres / dia al 6% de màquina productora d’hipoclorit de sodi de la nostra empresa per satisfer les necessitats del mercat als Estats Units. El disseny, la fabricació, el muntatge i la posada en marxa de l’equip ja han acabat i estan a punt per al seu lliurament\nLa solució de sodi produïda es pot utilitzar per a la desinfecció al carrer, supermercat, llar, hospital, edificis, aigua potable, etc., amb la finalitat de matar el virus i evitar l'expansió del convid-19.\nAjudarem el client a instal·lar l’equip i ajudarem el client a iniciar la producció a gran velocitat i a aconseguir el mercat de venda el més aviat possible.\nAmb l’actual condició CONVID-19, cada vegada més països necessitaran màquines productores d’hipoclorit de sodi.\nFiltre de purificació d’aigua de pou Ro, Procés de dessalinització de Ro, Disseny de sistemes d’hipoclorit de sodi, Màquina d'aigua de mar a aigua potable, Recanvis de filtre d'aigua Ro, Sistema de filtre d’aigua professional,


Sense sorollRelats i opinió - Pep Cassany\nHome / Ester Mas / Lloret de Mar / Obrer / primera dona / Publicacions als diaris / Sala de Premsa / Santa Cristina / Sense soroll\nEster Mas, Lloret de Mar, Obrer, primera dona, Publicacions als diaris, Sala de Premsa, Santa Cristina\nUna altra entitat de rellevància social en aquest cas, per la Vila de Lloret, normalitza la participació de les dones en els seus òrgans de govern. Des de fa uns anys, les dones ja podien formar part de l'Obreria en ple dret i per tant, només calia temps perquè una d'elles arribés al càrrec d'Obrer de Santa Cristina.\nCertament, aquesta ha estat la voluntat dels socis de l'Obreria doncs, de manera democràtica cada dos anys escullen i renoven a dos dels quatre obrers.\nAquest procés no seria extraordinari si no fos el cas que l'Ester Mas ha estat la primera dona escollida en els 662 anys d'història de l'Entitat.\nTot canvi comporta trencadisses i en aquest cas, s'esbocina l'històric costum que sigui un home qui faci d'Obrer. Aquest fet no és de gust de tothom, ja que hi ha qui creu que les tradicions centenàries ho són gràcies a la tossuderia d'aquells que han fet que perduri.\nSi algú podia aportar consens o majories és sense cap dubte l'Ester Mas. D'arrels Lloretenques, fidel complidora de les tradicions, col·laboradora en les tasques que se li encomanen, persona de bon cor i socialment coneguda i respectada tant en l'àmbit personal com en el professional.\nA partir del moment que va ser escollida com a Obrer, en cap moment va creure's amb l'autoritat moral per imposar la seva sortida i acompanyament de la quarta obrera. Senzillament, va esperar a saber l'opinió dels seus companys i amb la saviesa del saber fer, orgullosa, com a dona, obrer i representant de l'Obreria de Santa Cristina, recollí i acompanyà a la quarta balladora per fer cap a la plaça de la Vila.\nEster, el teu somriure va omplir la Plaça. Gràcies per ser com ets!\nPublicat a la web de El Periódico de Catalunya: http://www.elperiodico.com/es/entre-todos/participacion/una-dona-obrer-santa-cristina-80240#\nPublicat al Diari de Girona : http://www.diaridegirona.cat/opinio/2016/07/29/cartes/796385.html\nPublicat al Punt Avui: http://www.elpuntavui.cat/opinio/article/23-lectorescriu/992631-sense-soroll.html\nSense soroll Reviewed by Pep Cassany on 26 de juliol Rating: 5


Artadi retreu a Colau que pressioni el Port i l'aeroport ara que depenen del PSOE i Podemos Artadi retreu a Colau que pressioni el Port i l’aeroport ara que depenen del PSOE i Podemos – Tot Barcelona | Notícies i Informació d'actualitat a Barcelona\nRedacció 14/01/2020 2:55 pm\nLa líder municipal de JxCat, Elsa Artadi, ha criticat irònicament que comuns i socialistes facin “una exigència a sí mateixos” en pressionar al Port i l’Aeroport de Barcelona perquè redueixin les emissions contaminants, donat que els dos organismes depenen del govern espanyol recent conformat per PSOE i Podemos. “És imprescindible recordar (tot i l’obvietat) que la governança del Port i l’Aeroport està en mans dels mateixos partits que tenen el govern de la ciutat”, ha advertit en un comunicat. “L’emergència climàtica requereix més rigor i menys frivolitat”, ha defensat.\nA l’espera de la declaració d’emergència climàtica, prevista per aquest dimecres, JxCat veu “decebedor” l’abast de les mesures anunciades aquest migdia. “És poc seriós que les propostes que té el Govern Colau per afrontar l’emergència climàtica, treballades durant els darrers 8 mesos, siguin exigir molt a les altres administracions i entitats en qüestions que no són de la seva competència, i comprometre els regidors i tècnics municipals a no agafar l’avió en distàncies curtes”, ha argumentat.\nArtadi reclama que les polítiques de sostenibilitat municipals exprimeixin totes les competències de l’ajuntament i incloguin calendaris, previsions de cost i estudis d’impacte pressupostari. I recorda, a més, que la declaració d’emergència va tard, perquè al juliol es va anunciar per l’1 de gener. “Cal més rigor i menys brindis al sol”, ha insistit.


Un ocell que em va agradar molt veure l'estiu de 2013 al delta del Po i que trobo bastant graciós, patós fora de l'aigua i amb la seva cara de "bebè" (com diu fins i tot a la guia Svensson) és el corb marí pigmeu, Phalacrocorax pygmaeus, del qual parlavem utilitzant el seu nom italià, marangone.\nAquest ocell té el seu límit de distribució occidental precisament a aquesta zona d'Itàlia, i molt rarament passa aquests límits per a arribar a zones més a l'oest on és una autèntica raresa. Però una llevantada com la de fa uns dies, per anar bé, algun ocell de l'est ens ha de portar. I l'ocell que va tocar va ser aquest, descobert ahir a la Massona, als Aiguamolls de l'Empordà, primera cita per Catalunya.\nAixí que avui al matí a primera hora, encara abans de la sortida del sol, ens hem plantat amb el meu pare i en Martí a l'aguait del Bruel, on s'havia estat veient el dia abans. I sí, hi hem arribat aviat, però no prou, ja que hem pogut veure com tots els corbs marins grossos marxaven del dormidor, i l'aguait ja era ple d'ornitòlegs per informar-nos de que l'ocell acabava de marxar feia a penes un minut cap a la part no visible de la llacuna.\nHem esperat una estona a veure si es dignava a treure el cap, però sembla que no li devia haver fet gaire gràcia el desplegament de telescopis a primera hora i no ha tret ni una ploma.\nAixí que, mentre tothom es repartia pels aguaits buscant un punt des d'on se'l veiés, nosaltres hem optat per fer temps a la platja. Al cap de poca estona de mirar el mar, ha aparegut el primer ocell interessant, un preciós mascle adult d'ànec negre. Generalment els ànec negres que passen l'hivern aquí acostumen a ser femelles o joves, així que un mascle ha resultat encara més interessant (i també més bonic). Ha volat fins a la zona de St. Martí d'Empúries per després recular i dirigir-se cap a la platja de la Rubina.\nPer la platja no es veia gaire res més, algun mascarell al mar, territs tresdits i variants i corriols camanegres; així que, al rebre l'avís de que acabaven de veure 3 mallerengues de bigotis a la Massona, hem tornat cap allà. Hem estat una estona per allà, sense sort ni amb les mallerengues ni amb el corb marí, que semblava decidit a deixar-nos a tots amb les ganes. Però hem pensat que no se'ns amagaria tan fàcilment, així que ens hem dirigit a les sitges del Matà, des d'on amb telescopi es domina gran part de la reserva integral de les Llaunes. I efectivament, des d'allà, tot i que llunyíssim, hem trobat "il marangone"!!\nA més, al Matà hem vist fredelugues, becadells, territs variants i dos batallaires i una valona, ambdós migrants freqüents però hivernants bastant escassos.\nTot seguit ens hem dirigit al Riuet, prop de St. MArtí d'Empúries, on el dia anterior en Grabi havia observat juntes les tres calàbries (agulla, grossa i petita) Només n'hem aconseguit veure 2 exs., llunyíssim i inidentificables. Però aleshores hem rebut un avís de l'Eikel de que l'ànec negre i una calàbria grossa es trobaven davant l'espigó d'Empuriabrava.\nAmb el poc temps que ens quedava, ens hem dirigit allà on els hem pogut observar a tots dos per acabar de donar el toc final al matí ornitològic.\nFotos molt testimonials de l'ànec negre (Melanitta nigra)


L'Institut Municipal de l'Esport de l'Ajuntament de Palma presenta la cinquena edició del seu programa de Dona i Esport PALMADONA 2020, un important programa creat per a conscienciar-nos de l'important paper de la dona en l'esport, per a corregir desigualtats, visibilitzar les nostres campiones i ser germen motivador de generacions de campiones futures.\nPALMADONA és una eina per a fomentar i impulsar la participació femenina a l'activitat física i a totes les modalitats esportives, un programa transversal de dona i esport dirigit a tota la ciutadania per a aconseguir posar en valor el treball de les nostres esportistes i assegurar el seu desenvolupament.\nL'IME pretén consolidar els objectius que estableix la Declaració de Brighton (1994), que recull la necessitat de les institucions d'assegurar a les dones l'oportunitat de participar a l'esport, d'incrementar-hi la participació femenina a tots els nivells, funcions i rols; garantir que els coneixements, les experiències i els valors de les dones contribueixen al desenvolupament de l'esport, fomentar-hi el reconeixement de la participació femenina i animar les dones a reconèixer-ne el valor intrínsec.\nL'esport és un important indicador de la qualitat de vida de la nostra societat, i ha d'arribar a totes i a tots per igual per a crear un futur prometedor a l'esport. Per això, el programa pretèn donar un impuls per tal de posar en valor, visibilitzar, donar suport i homenatjar l'important paper que desenvolupa la dona al món de l'esport.\nEl programa PALMADONA 2020 arrenca el mes de març amb una proposta de 16 esdeveniments gratuïts al llarg de l'any, que inclou la tradicional Cursa Popular Palmadona, la Marxa per la Igualtat, l'exposició itinerant "Pioneres", la taula rodona "Som Dona, Som Campiona", competicions, tallers, el recorregut de la comitiva esportiva i jornades obertes.\nCom a novetat, enguany s'ncorporen sis nous esdeveniments esportius a partir de juny, que completen els formats anteriors, gràcies a la implicació de federacions i clubs que aposten cada vegada més per l'organització de competicions i categories femenines.\nDuració: 02fins el14 de març de 2020


Girona registra un nou rècord de cinquanta morts pel virus - Diari de Girona\nEls indicadors de la pandèmia baixen però es disparen els ingressats, sobretot a tot Catalunya, on la xifra frega el pic de la segona onada · Lleuger respir a les UCIs, que sumen dos crítics\nL'ànàlisi de les proves PCR en una imatge d'arxiu. marc martí\nL'ànàlisi de les proves PCR en una imatge d'arxiu.\nLa Regió Sanitària de Girona va batre ahir un nou rècord des de l'inici de la pandèmia: Salut va notificar un total de cinquanta morts per coronavirus. Aparentment, es tractaria de la xifra de mortalitat més elevada en un dia i només es podria equiparar amb el rècord de la primera onada, que va ser de 33. Malgrat tot, això no significa que totes s'hagin produït en un període de 24 hores, sinó que corresponen a dies anteriors. i es publiquen amb retard.\nEl que sí que és cert és que la setmana passada van pujar considerablement les defuncions. Si s'analitzen les dades que Salut publica diàriament, el dia que es van produir més morts va ser dimecres, amb un total de catorze. No n'hi havia tantes en un dia des del 26 d'abril, quan van morir quinze gironins per coronavirus.\nD'altra banda, d'aquestes cinquanta víctimes anunciades ahir per Salut, dotze han tingut lloc a hospitals o centres sociosanitaris; una, a un geriàtric; vuit, en domicilis, i la resta encara no s'ha classificat.\nSeguidament, ahir es va produir un creixement significatiu d'una altra dada preocupant: el nombre de gironins ingressats per coronavirus. Salut en va registrar vint més i en total ja n'hi ha 283. La bona notícia és que hi havia tres crítics menys.\nMalgrat aquestes dades negatives, cal destacar que els indicadors de la pandèmia va baixar. El risc de rebrot va retrocedir 42 punts fins a 585 i la velocitat de reproducció del contagi va baixar sis centèsimes fins a 1,13. Respecte al nombre de casos, la Regió Sanitària en va sumar 244, un 35% més, i el total ja frega els 50.000 des de l'inici de la pandèmia.\nFort augment d'hospitalitzats\nRespecte a les dades de Catalunya, les més destacades també són les de defuncions i les de nous hospitalitzats. D'una banda, Salut va notificar 129 morts, una de les xifres més altes de la pandèmia. La situació, però, és la mateixa que a Girona, ja que corresponen a dies anteriors. D'altra banda, es van sumar 179 ingressats més. El total s'eleva a 2.809 i ja frega el pic de la segona onada, que va ser de 2.811, el 8 de novembre.\nCom a bona notícia, es va produir un lleuger respir a les UCIs, ja que només hi havia dos crítics més, quan el creixement diari dels dies anteriors era desmesurat. A més, els indicadors de la pandèmia van disminuir . La velocitat de propagació de la COVID-19a Catalunya, l'Rt, va baixar vuit centèsimes i es va situar en 1,31, segons l'últim balanç de Salut. El risc de rebrot també va baixar, ho va fer 40 punts, fins als 754. En canvi, la incidència a 14 dies va pujar i va passar de 596,08 a 602,51. Seguidament, el 9,59% de les proves de la darrera setmana han donat positiu i els vacunats amb la primera dosi en són 144.081, 4.428 més. També n'hi ha 145 amb la segona.


Per això s'ha suspès el Mobile, segons Tatxo Benet - CATzona\nPer això s’ha suspès el Mobile, segons Tatxo Benet\nEl promotor audiovisual Tatxo Benet ha explicat què ha provocat al seu entendre la suspensió del Mobile. "La suspensió del MWC és deguda, única y exclusivament, al degoteig de cancel·lacions de les principals empreses del sector del món", ha indicat. "Però per què aquestes grans empreses s’han deixat emportar per la por?", s'ha preguntat.\n"Totes les empreses tenen, a dalt de tot del seu organigrama, una sola persona: un president o un CEO. Una decisió com la de participar o no en el Mobile en aquestes circumstàncies correspon només a aquesta persona. És una decisió personal i no transferible. I, per tant, aquell que ha de prendre la decisió és l’únic responsable de les seves conseqüències. Vivim en una societat on ja no s’accepta el risc ni s’entén que, de vegades, passen desgràcies que estan fora del nostre abast i de la nostra responsabilitat", ha indicat Benet.\nEl promotor audiovisual ha convidat a una reflexió. "Ara imaginem un president d'una gran companyia que ha de decidir si enviar 200 persones al Mobile. A què s’exposa? Doncs a que si es produeix el que ara sembla impossible, l'opinió pública, publicada, radiada i televisada l’assenyalin com a responsable. I fins i tot s’arrisca a que la seva decisió derivi en conseqüències penals, per no parlar de conseqüències social i laborals. I a canvi de què? De ben poca cosa. A l’altre costat de la balança [deixar el Mobile], una petita pèrdua econòmica, mínima pel volum de negoci de la seva empresa", ha afegit.\nSegons Tatxo Benet, el problema és profund. "En definitiva, els responsables de la cancel·lació del MWC som tots nosaltres, aquesta societat que hem creat que no tolera que hi ha esdeveniments que estan fora del nostre abast, que són causes de força major i que no tenen responsables a qui culpar i castigar", ha conclòs.\n2- Totes les empreses tenen, a dalt de tot del seu organigrama, una sola persona: un president o un CEO. Una decisió com la de participar o no en el MWC en aquestes ciscunstàncies correspon només a aquesta persona. És una decisió personal i no transferible.\n— Tatxo Benet (@BenetTatxo) February 13, 2020\n4- Al contrari, devant de qualsevol contrarietat, de qualsevol imprevist, sempre busquem un responsable a qui culpar i castigar. Si no el trobem i no el castiguem, no ens sentim ni satisfets ni segurs.\n6- Ara imaginem un president de una gran companyia que ha de decidir si enviar 200 persones al MWC. A que s’exposa? Doncs a que si es produeix el que ara sembla impossible, la opinió pública, publicada, radiada i televisada l’assenyalin con a responsable.\n8- En definitiva, els responsables de la cancel·lació del MWC som tots nosaltres, aquesta societat que hem creat que no tolera que hi ha esdeveniments que estan fora del nostre abast, que son causes de força major i que no tenen responsables a qui culpar i castigar.\nPer què Sánchez vol apujar impostos mentre Europa els abaixa?\nNou intent de provocació de Vox: homenatge a la Guàrdia Civil al cor d’Euskadi\niPhone 12: importants novetats entre els rumors que arriben


Dia Internacional per a l’eliminació de la violència contra les Dones. Emotiu acte al celler de Can Barra | Diari Sant Quirze - News SQ\nInici » a-ultimesnoticies » Dia Internacional per a l’eliminació de la violència contra les Dones. Emotiu acte al celler de Can Barra\nCARLES VIÑALS/SOCIETAT. El passat dissabte 25 de novembre, coincidint amb el dia Internacional per a l’eliminació de la violència contra les Dones, al celler de Can Barra de Sant Quirze del Vallés es va celebrar un acte de rebuig a aquesta xacra social que ens fueteja constantment i que sembla no tenir final.\nNombroses persones i entitats van col·laborar alçant la veu, mitjançant manifestos, cants, música i fins i tot dansa; tot plegat per demanar que s’aturi aquesta epidèmia de dones assassinades i maltractades a mans d’homes covards que no saben dialogar amb paraules i s’expressen amb l’ajuda d’armes i violència per imposar els seus criteris. La societat, no perdona ni perdonarà mai aquests greus atacs a les llibertats personals.\nL’equip de Diari Sant Quirze es suma a aquesta protesta i també alça la veu per condemnar la violència de gènere”.\nL’Alcaldessa Elisabeth Oliveras, va fer la presentació de l’acte amb unes paraules rebutjant la violència de gènere i defensant el dret a decidir de les víctimes d’aquesta violència, i va donar pas a Yolanda Corral i Lourdes Garcia, que van llegir un llarg manifest que deixà a tothom pensatiu i colpit, per reflectir la crua realitat del que algunes dones han de patir. El manifest encoratjava a les dones que es troben en situacions adverses envers la seva parella, a no tenir por i denunciar els fets a les autoritats abans que la situació empitjori i acabi en tragèdia.\nSeguidament, alumnes de l’Escola Municipal d’Adults, van recitar una sèrie de poemes que van escollir per aquesta ocasió, acompanyats per la música de José Rubio, Emma Vidal i Jaume Roca, del combo de l’Escola Municipal de Música, que va posar el toc musical i emotiu a la lectura.\nA continuació, la Coral Il·lustració Artística ens va oferir un total de 5 peces musicals, entre les quals destaquem El Cant Dels Ocells, del Mestre Pau Casals.\nTot seguit, el combo de l’Escola Municipal de música va interpretar uns temes amb gran professionalitat, que van ser corejats per gran part del públic assistent.\nVa seguir a aquest petit concert, la lectura de dos poemes per part de les poetesses de Sant Quirze Avelina Benito i Tirupathama Raki, que representaven a l’Entitat Dones Per Sant Quirze.\nAquests dos poemes, fets expressament per les poetesses per aquesta ocasió, van colpir notablement als espectadors, per la profunditat del missatge que transmeten i per exposar tant clarament el malson que pateixen les dones que es troben en aquesta lamentable situació.\nPer finalitzar l’acte, es va projectar un curt anomenat “Dansa contra la violència de gènere”, protagonitzat per al conegut ballarí Santquirzenc José María Polo “Josema“, i Paola Gutiérrez, que va dissenyar la coreografia.\nL’acte va finalitzar amb la dansa com a eina d’expressió en contra de la violència de gènere. El curtmetratge dirigit i produït per Adolfo Quiles, fill de la coreògrafa Quirzetenca Paola Gutiérrez, obre pas al número final. Josema sorprèn una vegada més amb un registre amb el qual no se’l relacionava, aquesta vegada amb una emoció que no va deixar els espectadors indiferents, volent agafar el moviment del cos com a eina de reivindicació. El ballarí, hi va posar tot el seu sentiment i dir que el missatge de rebuig a la violència que l’autor va expressar, va arribar a tots els presents al celler.\nVídeo: Avelina Benito\nceller de Can Barra Diari Sant Quirze Dones per Sant Quirze Elisabeth Oliveras News SQ violència envers les dones\t2017-11-28


L'altre debat: «Olot-Tortell», entrebancades i cartells | NacióGarrotxa\nper Andreu Oliveras , Olot, 20 de maig de 2015 a les 23:41 |\nMés de 300 persones han vist en directe el Debat d'Olot. Foto: Martí Albesa\nMés de 300 persones han omplert les cadires del públic de la sala El Torín. El d'avui ha estat l'únic debat obert a la ciutadania i el públic s'ha convertit en el vuitè candidat. Cada vegada que parlava el candidat de Plataforma per Catalunya, Ignasi Mulleras, aixecaven cartells amb el lema "Jo també estic en contra del feixisme i el racisme" i a mesura que ha anat avançant el debat, els crits de "Feixista" i "fora" han estat constants.\nLa metàfora del debat se l'emporta la CUP, quan Mireia Tresserras ha definit la capital de la Garrotxa com un "Olot Tortell" on es buida el centre i la gent es desplaça cap als barris. Els candidats s'han encallat en dir diverses paraules. A Tresserras li ha costat la paraula "revitalitzar", a Júlia Sala la paraula "infraestructures" i a Ignasi Mulleras "municipalitzar".\nEls candidats han arribat puntuals al Torín i quan encara faltaven 25 minuts per començar ja hi eren tots set. Els nervis previs al debat es notaven en els que s'estrenaven en la dialèctica electoral, però els més veterans tampoc se n'escapaven. Eren moments de parlar amb els companys de la llista mentre no els reclamaven per fer la fotografia de grup.\nEl moderador, Jordi Altesa, no ha passat desaparcebut. Cronòmetre en mà, tallava els diferents alcaldables quan s'allargaven en el temps i també quan es desviaven del tema en qüestió. La rèplica "Senyora Sala, la seva agenda no ens interessa" ha generat complicitats entre els assistents a la platea. El debat ha estat viu a les xarxes socials i els tuits amb l'etiqueta #debatOlot han estat constants.\nGaleria de Fotos El Debat d'Olot 2015 (Martí Albesa)\nVídeo: recupera el Debat d'Olot 2015\nEl públic ha expressat el rebuig cada vegada que parlava el líder de PxC. Foto: Martí Albesa\nDes de #Hannover seguint el #debatOlot. Fent unes risites amb la senyora Sala i constatant com en Mia és el clar perdedor del debat.\n— Avi del Bigoti (@idrojsnop) May 20, 2015\nHi ha gent que s'ho passa pipa quan parla Júlia Sala #debatolot\n— ramon estéban (@reimons61) May 20, 2015\nque un partit d'esquerres tingui com a prioritat un nou estadi, en els moments que estem, "manda huevos" #debatolot\n— mdescals (@sempremes) May 20, 2015\nPer la pantalla haria de sortir un cartell DO NOT FEED THE TROLL quan parla el de pxc, no veieu que li agrada i es creix? #debatolot\n— Ivan Beà (@ivan_bea) May 20, 2015\nInteressantíssim el #debatolot. Segur que el més seguit en molts anys. Ànims @JAltesa, no voldria estar al teu lloc! Molt bé @mireiatresse!\n— Jordi Gasulla Flavià (@jgasulla) May 20, 2015\nLa malla llet del moderador també serà recordada quan siguem vells #debatOlot\n— el Noi del Mas Galí (@NoiMasGali) May 20, 2015\nSeguint comodament a casa per streaming el #debatolot pic.twitter.com/O1rO4L4LHM\n— JordiJVanolaReixach (@jojure) May 20, 2015\nEnhorabona @Radiolot @digitaldegirona @NacioLaGarrotxa @elpunt . Gran moderador @JAltesa. #democracia #bona #feina\n— Lluis (@Lluisdolot) May 20, 2015\nEleccions Municipals 2015 a Olot, Política, CUP, Olot en Comú, CiU, PSC, eleccions municipals 2015, debat Olot 2015, PP, PxC, ERC\nmèrits pel presentador\nPer Kau el 22 de maig de 2015 a les 08:45\nen canvi penso que el moderador ha fet una bona feina, discriminant a favor dels grossos però.\nPer Martini el 21 de maig de 2015 a les 08:35\nPenso que tot i la pressió de moderar aquest debat debia de ser alta aixó no justifica la manca d'educació del presentador en alguns moments del debat cap a Julia Sala / Xavier Garcia / Mireia Serra - ( caram els darres en representació ......quina casualitat). Tal com diuen en un tuit es recordarà la mala .... educació del presentació, denota una manca de professionalitat.


Elefant Trompeta » » ÉRASE UNA VEZ\nAvui em venia de gust parlar-vos d’un joc que tinc ja fa uns quants mesos. De fet, els Reis Mags, que són d’allò més espavilats me’l van fer arribar el passat gener. Es tracta d’un joc que no és per nens, sinó per adults. Un joc de cartes que s’anomena: Érase una vez. És un joc de cartes per a 3-6 jugadors. Tot i que amb dos també es pot jugar, i que està pensat per crear històries.\nPerò no unes històries qualsevols, i és que cada carta és un element característic dels contes de fades de tota la vida. Ja siguin personatges: reina, princesa, rei, lladre, captaire, fada, bruixa…; trets: ric, pobre, malvat…; objectes: corona, tresor, anell, espassa, porta, torre…; llocs: castell, illa deserta, poble… successos: una mort, una lluita, un encanteri…\nTotes aquestes cartes les has d’anar lligant, intentant no ser interromput pels teus adversaris, i creant així la teva pròpia història. Història que has d’encaminar cap a un final que et ve donat en una carta al principi de la partida.\nI tot es fa més divertit amb les cartes d’interrupció, comodí i l’habilitat, és clar, del narrador.\nUn joc que fa volar la imaginació i que et porta a crear històries que podrien formar part de qualsevol conte de fades, però aquesta vegada creades per tu mateix.\nUn joc per pensar i passar una bona estona.\nMés articles: « El Trompeta vist per… MIQUEL ÀNGEL CUESTA MIQUEL ÀNGEL CUESTA: "Però el que fa que continuiïs és la impossibilitat de viure sense un llapis a la mà " »


CFS Molins 99: Futbol sala de FESTA MAJOR\nFutbol sala de FESTA MAJOR\nL'ALEVÍ "B" fent pinya a Gelida, on van guanyar 3-7.\nEls tres equip federats (INFANTIL "A" i "B" i ALEVÍ "B"), que començaven avui la LLIGA, han guanyat els seus respectius partits.\nL'INFANTIL "A" després de guanyar el seu partit.\n> INFANTIL "A": CFS Molins99 - Jesús i Maria de Sant Gervasi - 6-1\nBon partit avui a casa del nostre Infantil A, que ha dominat al Jesús Maria CE “B” per 6 gols a 1.\nEl partit ha estat dominat clarament pels nostres, que ja en el minut 2 de partit han obligat al porter contrari a cedir còrner a xut d’en Miki\nFruit d'una contra, robant al pilota al mig camp, l’Arnau ha fet l’1-0. Més endavant, ja sobre el minut 18 de la primera, en Miki ha rematat a gol, desprès una bona jugada del Jordi Lucas.\nA la segona part ha continuat la pressió sobre els contraris, i al minut 2 l’Oscar Q. ha robat una pilota que ha estavellat al pal, perquè l’acabes rematant a gol en Jordi Lucas; era el 3-0. Poc desprès era en Ferran que ha driblat al porter i ha marcat el 4-0.\nA partir d’aquí el Jesús Maria ha fet una tímida reacció fent pressió sobre la nostra sortida de pilota i ha aconseguit marcar el gol de l'honor 4-1. Han estat uns minuts de desconcert en defensa, ja que ells pressionaven molt amunt i als nostres els costava desfer la pressió i sortir amb la pilota jugada des del darrera. Finalment però el Molins ha reaccionat bé, i en el minut 21 una banda treta pel Miki, ha posat una pilota en avantatge clar per l’Arnau que ha marcat el 5-1, d’un xut ras ajustat al pal. Poc després, el nostre porter Marcel ha servit una pilota llarga que en Miki ha rematat a gol després del rebuig inicial del porter contrari, establint el 6-1 definitiu.\nEn resum bon partit en atac i primers tres punts de la lliga, una bona manera de començar la competició.\nHan jugat O. Carrasco, Arnau, Ferran, Miquel i Quim (de sortida), Marcel, Bernat H, J. Lucas, Bernat F i O. Quesada.\nHan fet els Gols: Arnau(2), Miki(2), J.Lucas(1), Ferran(1)\n> INFANTIL "B": Manlleu - CFS Molins99 - 3-6\nS'ha vist un bon partit dels nostres, que han intentat tocar-la en tot moment. El rival, això si, ha deixat jugar durant tot el partit i això ha permès arribar a porteria en bastantes ocasions. Al final del partit, ens hem relaxat, i ens han marcat els 3 gols en jugades seves molt ràpides. Ens quedem amb els tres primers punts d'aquesta lliga, que era el primer partit.\n> ALEVÍ "B": FS Gelida - CFS Molins99 - 3-7\nPrimer partit de lliga guanyat al camp del Gelida,un partit interessant amb moltes ocasions de gol. El porter del Gelida n'ha aturat moltes.\nEls nostres varen fer un partit molt intens i van posar moltes ganes, ens van fer disfrutar.\nAquesta temporada tenim delegat nou, en Xavi Marin.\nEls gols els van fer: David Moreno (2), Àlex Moreno (1), Albert Pages (1), Sergi (1), Jaume (1) i Javier Marin (1).\nEquip CADET que ha guanyat 0-6 a Gelida.\n> CADET: FS Gelida - CFS Molins99 - 0-6\nVictòria clara i contundent dels nostres cadets que s'ha desfet fàcilment del Gelida. A la primera part s'ha jugat bastant bé i el marcador ha acabat amb un clar 0-5. La segona ha estat més igualada i només hi ha hagut un gol més. Malgrat la victòria, en Ruben no estava massa satisfet perquè no s'ha practicat prou bé el que s'entrena durant la setmana.\n- Han jugat: Javi (p), Jordi (p), Isaac, Raul (1 gol), Marc Montaño (1 gol), Arnau Molins (2 gols), Adrià Soto (2 gols) i Marc Antoni.\n- Àrbitre: Carles Oller.\n- Entrenador: Ruben.\n> SÈNIOR "A": CFS Molins99 "A" - San Lorenzo - 2-4\nPrimera part pel Molins (2-1) i segona pel Sant Llorenç. A la 1a part hi ha hagut bastants ocasions de gol per part del nostres i s'ha perdonat. Els gols els han marcat en Ruben i en Paco. A la segona part no hem tingut tantes ocasions i el Sant Llorenç ens ha empatat el partit al minut 12. Un minut després, ha tingut lloc la jugada clau del partit: en Rafa ha sortit a rebutjar una pilota a fora de l'àrea i s'ha emportat pel davant a un jugador contrari. L'àrbitre ha expulsat al Rafa i amb superioritat numèrica, el Sant Llorenç ha marcat el 2-3. Aleshores, jugant de cinc, el Molins ha tingut vàries ocasions per empatar, però el porter contrari ho ha impedit. La maledicció no ha acabat aquí, ja que a un minut i mig pel final del partit, l'àrbitre ha tornat a expulsar al porter del Molins, en aquest cas en Victor G., per unes mans fora de l'àrea. En Sergi ha acabat jugant de porter i fent una gran aturada. Poc abans, el Sant Llorenç havia marcat el definitiu 2-4.\n- Han jugat: Victor G. (p), Rafa (p), Borja, Pepo, Coco, Manolo, Ruben (1 gol), Albert, Jorge, Paco (1 gol) i Sergi.\n- Ajudant: Raul.\n> SÈNIOR "B": Esparreguera - CFS Molins "B" - 7-3\nFins a 4 minuts pel final, el resultat era de 3-3. Unes quantes errades defensives han fet que al final el marcador fos clar pels locals.\nEls gols els han marcat: Àlex (2) i Aniol.\n> JUVENIL Masc.: CFS Molins99 - Esquitx S.Sadurní: 3-5\n> ALEVÍ "A": CFS Molins99 - Olímpic La Floresta - 1-5\nPartit amistós contra un dels equips que el Molins tindrà a la lliga. Derrota clara provocada per un bon joc dels visitants, junt amb un dia no gaire inspirat de cap dels nostres. Tot i això el Molins ha tocat bastant sobretot en determinats moments i ha creat moltes ocasions, que no s'han materialitzat. A la lliga, tot serà diferent.\n> ALEVÍ "C": CFS Molins99 - Los del Atlas - 3-6\n> ALEVÍ "D": CFS Molins99 - Futsal Cervelló - 2-12\n> BENJAMÍ "A": FS Cornellà - CFS Molins - 7-1\nEsperem les cròniques dels nostres corresponsals.\nPublicat per CFS Molins 99 a 23:05\nJornada històrica del CFS Molins99: 13 equips del ...\nDarrer partit de la jornada: el CADET empata a 2 a...\nDerrota del SÈNIOR "A" i ALEVÍ "A", empat del SÈNI...\nL'ALEVÍ "B" segueix amb pas ferm i guanya 8-1 a l'...\nEl BENJAMÍ acaba el Torneig d'Obertura amb un empa...\nL'ALEVÍ "A" s'estrena amb victòria\nL'Infantil "A", el Cadet "A" i el Sènior "B" guany...\nLa resta d'equips federats s'estrenen aquest cap d...\nNomés el CADET "A" guanya el seu partit aquest dis...


→ 49.571 establiments\n42, avenue Peyramale, 65100 Lourdes, França\nHotel força cèntric, personal amable i atent. Habitacions acollidores i amb bona vista cap a la muntanya. Esmorzar correcte.\nL'Hôtel Le Christina, de 3 estrelles, es troba a 500 m dels santuaris de Lourdes. Ofereix habitacions amb TV per satèl·lit, gimnàs, sauna i parc infantil. El personal parla diversos idiomes i l'allotjament és obert les 24 hores.\nL'establiment Hôtel Le Christina té vista sobre el Gave de Pau i els Pirineus. Disposa d'un jardí preciós amb cascades que es poden veure des de les terrasses de l'hotel.\nEl bar i restaurant serveix cuina francesa tradicional i una varietat de vins i begudes.\nEls nens tenen accés a una sala de jocs, un minigolf i un joc d'escacs gegant. Aquesta és una de les zones preferides de Lourdes pels nostres clients, segons comentaris independents.\nAquest allotjament és a Booking.com des del 25 de abr. de 2005.\nQuan vols allotjar-te al Quality Hôtel Christina Lourdes?\nLa reserva més recent en aquest hotel és del 8 de febr. a les 12:29 des de França.\n6 raons per triar el Quality Hôtel Christina Lourdes\n131 establiments a Lourdes\nInstal·lacions del Quality Hôtel Christina Lourdes\nLa situació del Hotel Chapelle et Parc té una puntuació de 9,9\nEl L'Auberge Everhotel de Tarbes-Ibos té una puntuació de 8,1\nMira els 30 millors hotels de Lourdes, segons 15.064 opinions d'hotels autèntiques a Booking.com.\nEls clients que han consultat el Quality Hôtel Christina Lourdes també han consultat: Hôtel La Source\nAquest hotel està situat al centre de Lourdes, a la regió de Midi Pyrénnés, i gaudeix de vista sobre els santuaris i el riu Gave. Ofereix aire condicionat i un bar. Puntuació a partir de 64 comentaris\nL'Esplanade Eden està situat a Lourdes, a 800 m dels santuaris i els principals llocs d'interès de la ciutat. Ofereix habitacions amb TV per satèl·lit i bany privat amb assecador. Puntuació a partir de 49 comentaris\nLocated just an 8-minute walk from Saint Pius X Basilica in Lourdes, Hotel National offers a 24-hour reception, luggage room and a bar. The Sanctuary of Our Lady of Lourdes is a 5-minute walk away. La reserva més recent en aquest hotel és d'ahir a les 22:41\nMostra més hotels a Lourdes\nMostra més hotels familiars a Lourdes\nÚltims comentaris del Quality Hôtel Christina Lourdes\n"Un bon hotel... a Lourdes!"\n눇Hotel força cèntric, personal amable i atent. Habitacions acollidores i amb bona vista cap a la muntanya. Esmorzar correcte.


centre catòlic mataró: L’escola concertada reclama igualtat amb la pública\nL’escola concertada reclama igualtat amb la pública\nEls docents recullen 600 signatures i inicien una campanya informativa\nEls mestres de les escoles concertades mataronines diuen prou i s’organitzen per donar a conèixer, a través d’una campanya, la “discriminació” que pateixen per part del Departament d’Educació respecte als centres públics. En roda de premsa dimarts 9 al matí, representants de 13 de les 15 escoles concertades de la ciutat han donat suport a un manifest al qual s’han adherit un 88% dels mestres de 14 d’aquestes escoles, amb l’excepció de l’Escola Meritxell. En total, la comissió ha recollit 599 signatures.\nEl portaveu de la comissió de mestres pro concertada, Joan Pedrola, de l’escola Salesians, ha explicat que l’origen d’aquesta campanya i el manifest es troba en les concentracions celebrades fa menys d’un mes davant dels centres territorials per entrar per registre els fulls de reclamació per demanar el retorn del retall salarial. Malgrat aquest va ser el punt inicial, Pedrola i la resta de representants dels centres remarquen que no es tracta d’una protesta puntual per aquest retall salarial, sinó que la protesta és conseqüència d’una llista de greuges que l’escola concertada i els seus docents han patit durant molts anys. “Volem posar punt i final a la discriminació”, va deixar clar el representant. “I ho volem fer explicant-nos”, va afegir.\nEntre els ‘greuges’ que Pedrola va destacar es troba la diferència de sous amb els professionals de sector públic, així com unes partides pressupostàries que qualifiquen “d’insuficients” o el fet que no es rebin ajudes pel transport infantil o pels programes d’atenció especial als nouvinguts. Els mestres recorden, a més, que com a treballadors d’empreses privades, “no poden tocar els salaris sense negociar-ho amb la mesa de conveni”. Els mestres de l’escola concertada volen que els sindicats i els professionals públics “deixin d’atribuir tots els seus mals a la concertada”. “No som un bolet sense fonament”, concloïa Pedrola després de fer cinc cèntims de la història de l’escola concertada a Catalunya i, concretament, a Mataró.\nDavant aquesta retallada concreta, els mestres anuncien un contenciós administratiu com a mesura per paralitzar la reducció, a més de l’entrada per registre de les queixes. Malgrat tots aquests esforços, el col•lectiu té molt clar que el que vol és “dedicar les energies a la formació dels alumnes”. Sota el lema ‘Concertada discriminada, concertada desil•lusionada’, hi haurà una sèrie d’activitats i accions de protesta que encara no s’han concretat i que s’han iniciat amb la roda de premsa.\nMés enllà de les reivindicacions que es facin a nivell català, Pedrola deixa clar que la campanya és una iniciativa local que neix amb l’objectiu d’arribar “a oïdes de qui pertoca”. Per a ells, la vaga “ha de ser l’últim recurs” i prefereixen centrar la campanya en accions de caire informatiu.\nAlber R. Dot


Redacció Vilanova i la Geltrú 22-06-2019 11:53\nEix Diari llança la sisena edició de la Guia Gastronòmica de Vilanova i la Geltrú. EIX\nEIX DIARI publica la sisena edició de la Guia Gastronòmica de Vilanova i la Geltrú, un referent per a turistes i visitants de la capital del Garraf que ofereix des del 2014 un mapa amb les millors ofertes gastronòmiques i d'oci de la ciutat.\nLa Guia Gastronòmica recull en aquesta nova edició l'oferta de més d'una quarantena de restaurants de tota la vida i de nova obertura, una vintena de bars, cafeteries i establiments de la ciutat i la renovada confiança de l'Associació de Paradistes del Mercat Central amb una acurada imatge i disseny que posa en valor els millors plats i productes de cada negoci.\nAquesta renovada confiança del sector de la restauració de Vilanova i la Geltrú representa una satisfacció per a Eix Diari i una confirmació que la Guia Gastronòmica ha estat els darrers anys un dels instruments d'informació gastronòmic més valorat pels turistes i els residents.\nLa multicanalitat continua essent la principal estratègia de màrqueting del mapa gastronòmic, un producte adaptat als nous temps, que mostra al potencial client la varietat i qualitat de l’oferta gastronòmica de la ciutat. El suport en paper cobreix l’escenari de desconnexió digital i, per a l’escenari de connexió, la guia ofereix solucions digitals adaptades a les diferents pantalles i usos que ens ocupen gran part del temps online: xarxes socials, mòbil i web.\nAquesta setmana s'ha iniciat la distribució dels 20.000 exemplars entre els restaurants de la ciutat, els hotels, càmpings i els museus. També podreu trobar la Guia a tots els comerços adherits al directori comercial Eix Guia. Eix Diari agraeix, un any més, la col·laboració de Gràfiques Ferpala i Mireia Bertran, d'Artrivity.\nGuia Gastronòmica de Vilanova i la Geltrú


La Cafetera al Contacontes de Reis "L'Arlet, l'estrella reial"\nDecember 29, 2013 by La Cafetera de Sant Cugat in Activitats, Relats\nAquests dies em veureu per Sant Cugat repartint els flyers i contes de l’activitat que he preparat per aquest Nadal, juntament amb la meva companya Diana Vidal de www.janpetit.cat .\nEstic molt il·lusionada perquè hem preparat una trobada que combina una activitat infantil en un espai de delícies, amb el resultat que avui us presento!\nContacontes: L'Arlet, l'estrella reial (Gener 2014 Activitat gratuïta)\nT’esperem el dissabte 4 de gener, de 11:00 a 12:30h, a la cafeteria amb espai infantil Tarta Ta Tin. Un conte de Reis inèdit, per als més petits de la casa, per gaudir d'un matí diferent mentre prepares l'arribada dels Reis.\nExplicarem el conte, ens pintarem la cara i farem un petit esmorzar!\n(Clica aquí per descarregar el conte de L'Arlet, l'estrella reial en pdf)\nI també t’enduràs una estrella amb el teu nom i un exemplar del conte!\nDurant aquests dies podràs trobar exemplars del conte distribuïts a locals de Sant Cugat com bliblioteques, llibreries, cafeteries i pastisseries. Potser caurà a les teves mans un bonic flyer indicant el dia, hora i lloc de la trobada, el reconeixeràs per una divertida estrella reial somrient-te des del paper. I també pots trobar el Contacontes al programa d'activitats nadalenques de l'Ajuntament!\nAmb la col·laboració de Tarta Ta Tin, Boolino i ByMont (il·lustració)\nAmb aquest Contacontes obro un nou any d’activitats, amb moltes idees perquè locals de delícies i sancugatencs/ques ens divertim plegats. Acomido els Llumenets, Les galetes que es disfressen, el misteri de Seràs la meva tinta, els ja famosos Cuguis, El croissant que volia anar a l’escola...nous personatges i sorpreses ens esperen! No t’ho perdis!\nDecember 29, 2013 /La Cafetera de Sant Cugat\nContacontes, Reis, Conte de Reis, L'Arlet, Arlet, Estrella reial, Jan Petit, Boolino, ByMont, Tarta Ta Tin, La Cafetera de Sant Cugat, Sant Cugat


Usuaris de la plataforma Amazon ‘denuncien’ que ja no es poden enviar paquets a Correos Andorra - Altaveu el diari digital d'Andorra\nCreix la indignació per no poder rebre compres de la plataforma Amazon a Correos Andorra\nMalestar dels clients, especialment aquells que es van subscriure perquè no se’ls cobressin els ports, per un ‘bloqueig’ que entenen que va lligat a les pressions del comerç del Principat\n02/09/2020 (14:20 CET)\nPaquets d'Amazon. ARXIU\nUsuaris i clients andorrans de la plataforma de comerç electrònic Amazon han emès nombroses queixes, o han fet saber el seu descontent, tant al portal mateix com a Correos, pel fet que des de fa unes setmanes ja no és possible enviar productes adquirits a través de l’esmentada ‘botiga’ en línia al despatx dels correus espanyols al Principat. A més, s’han incrementat els controls a la Duana andorrana d’entrada al país cercant productes adquirits via Amazon per tal que declarin, si escau, l’IGI corresponent. Tot plegat està fent créixer la indignació.\nAquesta setmana el ministeri de Finances i el departament de Tributs i Fronteres ja ha deixat clar que incrementarà els controls en relació al ‘tax free’. Perquè si bé aquells residents al Principat que adquireixen productes a l’estranger, molt majoritàriament a Espanya, tenen dret a desgravar-se l’IVA, també és cert que posteriorment haurien d’abonar l’impost indirecte ‘autòcton’ andorrà i aquesta circumstància última passa rares vegades, en comptades ocasions.\nTant Amazon com Correos, cadascú a la seva manera, haurien admès que hi ha un problema amb Andorra com a destinació dels productes adquirits a través de l’esmentada plataforma -pel que fa als llibres, és probable que el servei d’enviament fins al Principat sigui encara possible- però ningú no ha acabat d’aclarir quin és el problema real. Els usuaris que han palesat la seva queixa -i Amazon ha admès que per la proporció de clients que té al Principat el malestar que han notat és notable- temen que les pressions comercials hauran dut l’administració a dur a terme alguna acció que ha comportat el bloqueig. En tot cas, aquest extrem no es pot pas confirmar.\nFa uns dos o tres mesos, alguns dels compradors d’Amazon ja van detectar uns primers canvis: l’agent de Duaua que hi havia a Correos “va començar a demanar què s’havia comprat i per quin import ja que estaven fent ‘una enquesta’"\nEl que sí sembla evident, i així ho han explicat diferents clients-usuaris, és que al Principat, fins fa aproximadament “un mes o mes i mig, es podia demanar paquets que gestiones directament a Amazon i te'ls enviaven a Correos espanyols del carrer Joan Maragall d'Andorra la Vella”. L’esmentada adreça era l’única vàlida per a la recepció de paquets al Principat. Fa uns dos o tres mesos, alguns dels compradors d’Amazon ja van detectar uns primers canvis. L’agent de Duaua que hi havia a Correos “va començar a demanar què s’havia comprat i per quin import ja que estaven fent ‘una enquesta’".\nDes de fa aquestes quatre o cinc setmanes, la plataforma ja no permet posar com a lloc de destinació o recepció l’adreça de Correos al carrer Joan Maragall de la capital. “No et deixa. Et diu que aquella adreça no és vàlida”. Les consultes que han anat fent els diversos usuaris que s’han queixat, per exemple a Correos, s’han resolt amb respostes del tipus que “hi ha un problema amb Andorra i que no se sap si es podrà tornar a sol·licitar i acceptar l’adreça”. És a dir, si es reinstaurarà la possibilitat d’enviar els paquets a Correos, que durant el postconfinament va comportar que hi haguessin llarguíssimes cues -també per altres motius- a les proximitats de l’oficina postal.\nLes persones clientes habituals d’Amazon van tornar a fer marxa a enrere i, si esqueia, procedir com de ben segur havien fet anteriorment. Això és, buscar algun contacte que visqui a la Seu i que pels motius que sigui, tot sovint per raons laborals, habitualment es trasllada fins a Andorra. En aquest sentit, alguns dels fronterers han detectat un major control a la Duana. “Si fins fa poc pràcticament mai paraven, des que no arriba Amazon a Andorra sí que es fan aquestes aturades demanant si es porta algun paquet d'Amazon o algun altre paquet que hagi de pagar IGI.”\nSegons que han explicat usuaris habituals de la plataforma de comerç electrònic, “l’avantatge que hi havia de demanar Amazon a Andorra directament, era que una vegada rebut el paquet, l'agent de Duana de servei a Correos d’Andorra segellava la factura. Enviaves una foto o un document digitalitzat que reflectís la factura amb el segell a un mail d'Amazon i et tornaven en dos dies l'import de l'IVA a la targeta de crèdit amb la qual havies pagat. I en cas de superar els 220 euros de compra, pagaves el 4,5% de l'IGI al duaner”. Ara tot el procés és més complicat. Però per això, entre altres coses, es pretén incrementar els controls de ‘tax free’.


Gent d'Esparreguera no es presentarà a les eleccions i es dissoldrà - Setsetset\nGent d'Esparreguera no es presentarà a les eleccions i es dissoldrà\nHo ha explicat aquest matí, Xavier Galvis a Ràdio Esparreguera\nDimecres, 6 de març de 2019 a les 18:19h\nDesprés de setmanes de rumors Gent d'Esparreguera ha confirmat que no es tornarà a presentar a les eleccions municipals. En una entrevista a Ràdio Esparreguera, Xavier Galvis, ha explicat que l'Assemblea del partit va prendre aquesta decisió després que els dos regidors durant l'alcaldia de Joan-Paül Udina, el mateix Xavier Galvis i Gustau Perez presentessin les seves situacions personals.\nGalvis també ha anunciat que el partit iniciarà els tràmits per dissoldre's, ja que ja no té sentit que segueixi existint.\nGent d'Esparreguera tampoc es va presentar a les eleccions de 2015. Galvis ha afirmat que "està molt desanimat amb la política municipal i que en els darrers quatre anys res ha canviat al municipi". Fent referència, per exemple, a la situació de Can Rial i Mas d'en Gall i als problemes causats per l'abocador de Can Mata.


Sortides familiars aeu: de febrer 2011\nParc d' aventura a La Bovera\nLa primavera arriba amb força i aquests territoris de secà,ara estan tenyits de verd.Tenim les aromàtiques esclatant gràcies a les últimes plujes i fer-hi una excursió, ens farà gaudir d' aquest indret que ara ens mostra la seva cara mès amable.\nTerres d' ametllers,vinya,camps de cereal i oliveres, amagen unes petites roques on podrem fer uns passets d' escalada amb l'ajuda dels monitors-escaladors.\nEl lloc de trobada es a les 9.30 al santuari de La bovera, deixem els cotxes i a caminar,a trobar les roques amagades "d' en Martinez". Excursió seguint camins rurals direcció a Verdú fins a trobar el lloc on poder fer uns estiraments i treure l' escalador/a que portem dins.\nPer dinar utilitzarem les barbacoes de La Bovera i courem llonganissa i pà torrat per tothom. Per la tarda parc d' aventura als pins de la Bovera, tirolina de 15m, ponts tibetants i barra d' equilibri.\nMaterial: roba i calçat comode, motxila i aigua.\nConfirmeu assistència fent un comentari ok Activitat pel dia 3 d' Abril\nPublicat per Dani Boix 6 comentaris:\nBenvinguts al blog de Sortides familiars\nEncetem una nova eina per comunicar-nos amb vosaltres. Aquí anirem explicant les propostes de sortides i activitats que des del centre excursionista de l'Urgell es programen per a les famílies que s'hi vulguin apuntar.\nEtiquetes de comentaris: Alpinisme, Esquí, General


La veu dels refugiats - SED Catalunya – Solidaritat Educació Desenvolupament\n18 febrero, 2019 DiegoActualitat, Captació de fons, Comunicació, Drets dels Infants, Grups Locals, Incidència, Voluntariat\nDes del grup local de SED Girona, al llarg del mes de gener, vam posar en marxa una activitat per aprofundir en el coneixement de la realitat dels refugiats arreu del món.\nL’exposició “Retorno. El camino de vuelta a casa”, facilitada per l’ACNUR, ens va servir per apropar-nos, encara que molt superficialment, a la situació de territoris com Bòsnia, l’Afganistan, Angola, el Sudan o Centreamèrica, nuclis que han viscut el moviment de milions de persones a la recerca d’un lloc de refugi.\nActualment, al món hi ha 50 milions de refugiats, i tots ells aspiren a tornar a “casa seva” tan bon punt les circumstàncies ho permetin. La repatriació voluntària en condicions de seguretat i dignitat és la solució més desitjada per als refugiats.\nEl Dia de la Pau i la No-violència, la problemàtica dels refugiats va fer-se present a la reflexió que tota la comunitat educativa del col·legi Maristes Girona vam fer al pavelló d’esports.\nPer concloure aquest espai d’opinió i reflexió, es va programar una ponència a càrrec de l’advocada Wahba Ahemd, resident a Girona i nascuda als campaments saharauis del sud d’Algèria. La ponent va exposar la situació actual del seu país, la realitat política, social i econòmica que viu el poble saharaui, especialment als campaments de Tinduf, al sud-oest d’Algèria, on alguns del seus habitants porten més de 30 anys al mateix lloc i els més joves, refugiats de la tercera generació, no han conegut el seu país. Les condiciones de vida són molt dures, ja que la majoria de la població viu en tendes de campanya, sense aigua ni llum i depenen de l’ajuda internacional externa que els permet sobreviure.\nEntrada anterior Celebració del Dia de les famílies a Mataró Entrada siguiente Voluntariat Internacional #ISI2019


Rest 32 dagen\n2Ronde Rest 32 dagen\nAgrairem en la web el teu suport a la defensa de drets humans i la construcció de pau des de la noviolència a Ucraïna.\nAgraïment a la web i llibre “El planeta del foc“, de Martí Olivella\nAgrairem en la web el teu suport a la defensa de drets humans i a la construcció de pau des de la noviolència a Ucraïna, més el llibre “El planeta del foc“. El planeta del foc és un conte adreçat a petits i grans. Ens fa adonar que les capacitats que hem après per prevenir, controlar i extingir el foc, encara no les estem aplicant per prevenir, controlar i extingir la violència i les guerres.\nQuè diferencia el Planeta del foc i el Planeta de la guerra? És una invitació a trobar alternatives al sistema militar de defensa violenta.\nParticipació a una jornada de formació: “Resistència noviolenta a Ucraïna“ i llibre “El planeta de foc“ de Martí Olivella.\nParticipació en unes jornades de formació de 2 hores en les quals s'analitzarà l'estat actual dels moviments noviolents a Ucraïna. A més tindràs un exemplar del llibre “Elplaneta del foc“.\nParticipació en el taller de formació: “Una mirada internacional a la resistència noviolenta“ i llibre “El planeta del foc“.\nParticipació en unes jornades de formació de 4 hores en les quals s'analitzarà l'estat actual dels moviments noviolents a Ucraïna, Palestina i el Sàhara Occidental, entre altres llocs. A més tindràs un exemplar del llibre “El planeta del foc“.\nParticipació a la jornada de formació sobre Ucraïna i al taller sobre “resistència noviolenta internacional“ i dos llibres “Eln planeta del foc.“\nParticipació en unes jornades de formació de 2 hores en les quals s'analitzarà l'estat actual dels moviments noviolentsa Ucraïna, al taller sobre resistència noviolenta internacional“ i dos llibres “El planeta del foc“.\nAportació de col·lectius.\n6 llibres “El planeta del foc“ de Martí Olivella i agraïment a la web.\nAportació col·lectiva solidària.\n15 llibres “El planeta de foc“ de Martí Olivella i taller individualitzat sobre acció noviolenta de 3 hores.\n15 llibres “El planeta de foc“ de Martí Olivella, participació en unes jornades de formació de 2 hores en les quals s'analitzarà l'estat actual dels moviments noviolents a Ucraïna i al taller sobre “resistència noviolenta internacional“.\nSuport urgent a organitzacions locals que denuncien crims de guerra, enfortint resiliència comunitària i resistència civil noviolenta\nSuport a la Coalició 5am.\nAplega 16 organitzacions de drets humans que documenten i recullen proves de crims de guerra comesos per l'exèrcit rus a Ucraïna.\nDesplaçament a Ucraïna, mapeig d'actors i treball comunicatiu per canalitzar el suport.\nPer a poder realitzar aquest Micromecenatge s'estan havent de realitzar una sèrie de treballs que el fan possible.\nSuport a col·lectius que treballen a Ucraïna per la construcció de pau des d'una perspectiva de resiliència comunitària.\nEntre altres tasques, hi ha activistes i col·lectius treballant perquè l'ajuda humanitària pugui arribar, construint refugis per a protegir la població civil i fins i tot realitzant accions de protesta des de la no violència.\nSuport a col·lectius feministes que estan fent treball per la construcció de pau a Ucraïna.\nCol·lectius feministes estan treballant per a...\nSuport a col·lectius que estan treballant des de la resistència no violència.\nEstan treballant des de la resistència no violència per a protestar contra la invasió de Rússia així com per a protegir la població civil.\nComunicació per denunciar vulneracions de drets humans.\nTreball comunicatiu de difusió del treball de defensa de drets humans a Ucraïna, així com del treball d'organitzacions socials des de la no violència per a la construcció de pau.\nReforç del suport a la Coalició 5am\nReuneix 16 organitzacions de drets humans que documenten i recullen proves dels crims de guerra comesos per l'exèrcit rus a Ucraïna\nTotaal € 15.000 € 40.000\nL'agressió liderada pel govern rus sobre la població ucraïnesa i la possibilitat d'una escalada militar de conseqüències devastadores té el potencial d'empènyer el conjunt de la humanitat cap al desastre. Estem observant, novament, les conseqüències de l'actual desordre global i la maquinària geopolítica dels actors que el sostenen: tot augmentant les capacitats militars, espoliant recursos, expandint el poder i l'abast de l'OTAN i mostrant-se indiferents davant la violació dels drets humans i el patiment de milions de persones.\nMentre els governs es debaten entre l'acceptació passiva de la injustícia i el suport a la brutalitat de la resistència armada, activistes contra la guerra s'organitzen a Ucraïna per mostrar-nos una tercera via de compromís amb la pau basada en la defensa dels drets humans i la resistència civil noviolenta. Des de NOVACT, Institut Internacional per a l'acció Noviolenta, considerem que com a societat podem fer molt més per donar suport a aquests moviments noviolents locals i llancem aquest micromecenatge per canalitzar suports cap a aquests actors, per posar la seguretat humana al centre i fugir del debat hegemònic actual, monopolitzat per la cultura de la guerra i el suport als actors armats.\nAquest micromecenatge té dos objectius principals, seleccionats després d'haver realitzat una recent missió a Ucraïna per integrants de Novact el mes d'abril en la qual ens hem entrevistat amb activistes i col·lectius, amb alguns dels quals ja teníem contacte previ.\nVisibilitzar i donar suport a organitzacions Ucraïneses que enforteixen la resiliència comunitària, el suport mutu i el reforç de xarxes comunitàries en un context de guerra per fer front a una situació molt difícil. Entre altres tasques, hi ha activistes i col·lectius fent que l'ajuda humanitària pugui arribar on calgui, construint refugis per a protegir la població civil i, fins i tot, realitzant accions de protesta noviolentes. Després del mapatge realitzat, el micromecenatge vol donar suport a col·lectius que treballen per la construcció de pau en el terreny.\nDonar suport financer a la Coalició 5am que aplega 16 organitzacions de drets humans que documenten i recullen proves de crims de guerra comesos per l'exèrcit rus a Ucraïna. El fiscal Karim A.A. Khan de la Cort Penal Internacional ja ha començat a investigar els crims de guerra comesos per Rússia a Ucraïna però, perquè prosperi la possibilitat de jutjar els responsables d'aquesta guerra, cal que es recopil·lin proves i se n’asseguri la cadena de custòdia. Les organitzacions de drets humans d'Ucraïna que estan reunint aquestes proves,necessiten suport per poder fer aquesta tasca en una situació molt precària i complexa. Creiem que documentar violacions de drets humans i fer que aquests crims puguin ser jutjats ajuda a prevenir altres polítiques agressives a llarg termini. Per això, ara hem de registrar cada bala o míssil llançat contra civils, escoles, llars d’infant, habitatges, hospitals, ambulàncies, etc.\nVolem canalitzar el suport de la ciutadania a les organitzacions que estan treballant en condicions molt difícils per a la denúncia de crims de guerra així com per a la construcció de pau des del treball comunitari i les accions noviolentes.\nNovact des de fa anys dóna suport a moviments de drets humans i de construcció de pau des de la noviolència per aconseguir una societat lliure de conflictes armats i de violència en totes les seves dimensions, basant-se fonamentalment en la seguretat humana i la noviolència com una estratègia d’acció transformadora per un món pacífic, just, digne i equitatiu.\nDóna suport a moviments noviolents o de resistència civil pacífica que treballen al Sàhara Occidental, a Palestina, a Jordània o a l'Estat espanyol per a la transformació de conflictes i/o situacions d’injustícia, garantitzant la seguretat humana i la cobertura de les necessitats bàsiques, desenvolupant els drets i les llibertats i promovent que les societats puguin viure sense por a que els seus valors i drets siguin atacats.\nEls conflictes, la inseguretat, les institucions febles i l'accés limitat a la justícia continuen suposant una greu amenaça per al desenvolupament sostenible. En l'actualitat la invasió de Rússia a Ucraïna està generant nombroses morts i destrucció entre la població i tot esdevenint una amenaça global a la pau.\n<iframe frameborder="0" height="492px" src="//nl.goteo.org/widget/project/suport-a-la-defensa-de-drets-humans-a-ucraina?lang=nl" width="300px" scrolling="no"></iframe>


The Daily Avalanche: Els corresponsals\nA «Cicatriz» de Sara Mesa, Sonia és una jove d’una ciutat de províncies que, a través d’un xat literari estableix contacte amb un lletraferit que es fa dir Knut Hamsun i que viu a la capital, a 700 quilòmetres de distància. Aviat Knut s’ofereix a proporcionar-li els llibres que l’interessin, només pagant les despeses postals, ja que el material pensa aconseguir-lo pispant a les grans llibreries. Dels llibres, Knut passa als perfums, la llenceria i les sabates cares. Serà possible que només es guii per l’amistat desinteressada?\nIgual com passava a «Cara de pan», ens trobem amb una peculiar relació entre dues persones que els prejudicis del lector situarà de seguida en un model narratiu típic: allà el pederasta depredador i la seva víctima innocent, a «Cicatriz» el psicòpata amb pell de xai que dinamita la normalitat quotidiana del seu objectiu. Però a les novel·les de Sara Mesa res no és el que sembla d’entrada, i el contacte entre els seus protagonistes genera dinàmiques amb més replecs del que es podria esperar.\nAl principi Knut sembla que només busqui convertir Sonia en escriptora: li proporciona lectures amb escreix, li demana que li envii mostres dels seus contes i els critica implacablement, tot animant-la a perseverar. Després arriben els articles de luxe i de mica en mica s’insinua un corrent fetitxista que no busca la consumació, però es complau en l’anticipació. Mentrestant, Sonia es deixa estimar, encara que no siguin del seu estil ni les sabates de pedreria, ni les calces de La Perla; i que necessitarà tres o quatre vides per poder llegir tots els llibres regalats que s’amaguen als fons dels armaris.\nEl peculiar itinerari argumental de «Cicatriz» passa per l’alt poder lenitiu de la literatura prestigiosa (Katherine Mansfield, Leo Perutz, Franz Kafka, Raymond Carver, Tobias Wolff, Peter Stamm…), pel poder igualment obnubilador de les grans marques (Armani, Tous, Tommy Hilfiger, Maybelline, Donna Karan, Roc…) i per unes relacions entre home i dona que semblen evitar el contacte físic. A la llarga, l’estratègia es demostra més eficaç que abordatges més directes.\nPotser «Cicatriz» es prolonga més pàgines del que l’anècdota requeria; però pertorba i provoca la reflexió, com ho fan les novel·les de gran anyada. Un vuit alt.


Guerra dels Segadors. Rauxa Catalana, la botiga online del nacionalisme radical català.\nInici > Guerra dels Segadors\nEs denomina Guerra dels Segadors el conflicte bèl·lic de caràcter independentista que es va viure a Catalunya entre els anys 1640 i 1652. Aquesta guerra va tenir com a conseqüència més greu la pèrdua en favor de França de les comarques del Rosselló, Conflent, Vallespir, Capcir i mitja Cerdanya. També és l'esdeveniment que al cap del temps ha acabat aportant l'himne nacional de Catalunya, Els Segadors.\nEl conflicte es comença a gestar quan les famílies catalanes es veuen obligades a allotjar soldats castellans amb l'excusa que van a lluitar contra França, però en realitat es tracta d'un exèrcit de mercenaris que viuen a costa del poble i que molt sovint actuen com a exèrcit d'ocupació, protagonitzant tota mena d'abusos contra la gent del camp rural.\nEl malestar es veu agreujat quan el rei castellà Felip IV influenciat pel Compte Duc d'Olivares reclama més impostos i homes a Catalunya per a pagar les seves guerres exteriors. Aquestes pretensions del monarca vulneren el règim constitucional català i són molt mal vistes pels organismes de govern catalans.\nEl 1626, Felip IV convoca la cort catalana i pretén aconseguir l'augment d'impostos incloent 27 anys d'endarreriments i la participació de Catalunya en la creació d'un exèrcit reial. Després de veure que no aconseguiria res a causa de les constants traves amb les que es trobava, marxa indignat i sense clausurar la cort.\nDurant els anys següents les pretensions del rei es van mantenir inalterables i va intentar aconseguir els seus objectius per altres vies. La situació es va continuar enrarint arribant al punt en què es van detenir alguns membres del Consell de Cent. També es va expulsar de la cort reial un ambaixador català a Madrid i el 1637 Felip IV va decidir augmentar el nombre de soldats destinats a Catalunya.\nSeguint la mateixa línia ascendent de greuges castellans, es va empresonar el diputat Francesc de Tamarit acusant-lo de posar traves als funcionaris reials encarregats dels allotjaments i dels reclutaments, però el 22 de maig de 1640 uns pagesos revoltats van entrar a Barcelona i el van alliberar.\nRepresentació d'Antoni Estruch (modificada) de l'aixecament dels Segadors.\nEl 7 de juny, esclata la revolta a la capital catalana en mans d'uns 500 segadors que havien anat a treballar al Pla de Barcelona. Els segadors, motivats per un incident, es van dirigir en bloc a algunes cases de funcionaris reials i les van saquejar i cremar. Van matar el membre de l'Audiència Gabriel Berard i el virrei quan intentava fugir amb una galera. Aquest dia és conegut com el Corpus de Sang perquè va coincidir amb la festivitat religiosa de Corpus Christi.\nLa revolta es va estendre de seguida per tot Catalunya i el 7 de setembre d'aquell mateix any els representants de la Generalitat (Ramon de Guimerà, Francesc de Tamarit i Francesc de Vilaplana) van signar el Pacte de Ceret amb els representants del rei de França. Aquest pacte acordava que Catalunya rebria suport militar i s'establiria com a república independent sota la protecció de la corona francesa.\nPau Claris, President de la Generalitat.\nLa invasió espanyola de terres catalanes va començar de seguida i avançava amb força cap a Barcelona. El 16 de gener de 1641, Pau Claris (president de la Generalitat) proclama la República Catalana però no rep l'ajuda francesa, com s'havia acordat inicialment, fins que el 23 de gener sotmet Catalunya a l'obediència del rei francès.\nEn el transcurs de la guerra l'exèrcit francès també va causar greuges contra la població: no respectant les constitucions catalanes i duent a terme un sistema d'allotjaments, contribucions de guerra i reclutaments agressius vers la gent del camp. Així doncs, no és d'estranyar que de seguida aparegués gent contraria als francesos.\nDivisió de Catalunya desprès del Tractat dels Pirineus.\nDurant els següents anys la guerra va continuar el seu curs amb més o menys intensitat i amb victòries d'uns i altres. Les tropes franceses es van fer fortes al Rosselló i d'aquesta manera van complir la seva missió principal i oculta, la d'arrodonir la frontera del sud de França.\nA l'abril de 1652, Barcelona va caure en mans espanyoles després d'un setge d'un any. D'aquesta manera s'acaba la guerra però no les hostilitats, que s'allarguen uns quants anys més. El conflicte no va comportar cap pèrdua de poder per a Catalunya, però el 7 de novembre de 1659 les monarquies francesa i espanyola van signar sense coneixement català el Tractat dels Pirineus, pel qual es dona per acabat el conflicte i es cedeixen les comarques del Rosselló, Conflent, Vallespir, Capcir i mitja Cerdanya a França.\nMalgrat els esforços dels nord-catalans, en els següents anys els monarques francesos van anar fortificant les seves posicions al Rosselló, van implantar nous impostos sobre la sal i van acabar per prohibir la llengua catalana.\nConèixer aquesta guerra fa més entenedor el perquè durant la Guerra de Successió es va optar per girar l'esquena a un rei d'origen francès. També és a causa de la Guerra dels Segadors que avui en dia Catalunya resta dividida entre dos estats (Espanya i França) i també que el Rosselló sigui anomenat Catalunya Nord. Així doncs, aquesta guerra va significar l'inici de la mort de l'Estat Català, però en cap cas, de la mort de la nació catalana.


Esmorzar Homens Grans 2013 - Federació Interpenyes Paterna\nHome » Noticias » Esmorzar Homens Grans 2013\t»\nEsmorzar Homens Grans 2013\nel 4 ago, 2014 en Noticias\nEsmorzar del Homens Grans 2013\nDissabte passat 2 d’agot de 2014 celebrarem un esmorzar amb els Homens Grans homenatjats en les festes celebrades en 2013.\nEns acompanyaren José Belda, Rafael Sánchez, José Chinillach, Ernesto Martí Valero, Joaquín Esteve Muñoz y Francisco Valero López “el Petxino” y Pepe Monrabal “el Cotito”, escusó su presencia.\nGaudirem d’un magnífic esmorzar valencià, com no podía ser d’una altra manera, després del qual es van assentar el Homens Grans del 2013 de manera que podien comptar-nos les seues vivències d’una forma espontània de vegades i en altres com a resposta a les preguntes que els feia Ernesto Martínez.\nEns van comptar la seua experiència en la recordada Cordà que es va celebrar a València, en la cavalcada del Regne de falles. Una Cordà que es va celebrar gràcies a les persones de la falla 2 de maig de Paterna i mes particularment el “Petxino” i Ernesto Martí d’entre altres coeters.\nNotar el sentiment amb què ens compten les seues vivències i experiències com la d’Ernesto Martí, passejat damunt d’una gran carraca davant del Passacarrer de coets de luxe, i com es passejava pel centre del passacarrer amb uns paraigües que arribava a la plaça del Poble amb les varetes únicament.\nEls sentiments trobats quan has disfrutat molt amb la pólvora i ara has d’evitar que altres facen el que el teu feies i disfrutaves. Gràcies Belda per entendre tan bé als coeters des del lloc de representant de la llei i l’orde.\nJa estem ultimant l’Homenatge als Hòmens Grans d’enguany 2014.\nFotos de Juan Manuel Ramón Contelles\njusn\t5 agosto, 2014\nLo mejor el fotografo


Última jornada a cara o creu per al CF Castellciutat i l'Oliana — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Última jornada a cara o creu per al CF Castellciutat i l'Oliana\nÚltima jornada a cara o creu per al CF Castellciutat i l'Oliana\nL'equip de futbol sala va aquest dissabte a Fraga i els arlequinats reben diumenge el Guissona. Tots dos són avantpenúltims dels seus respectius grups i necessiten guanyar per aspirar a la permanència. L'Organyà clou la lliga a l'Albi\nAquest cap de setmana es juga l'última jornada de la majoria de lligues territorials de la Federació Catalana de Futbol. A la Divisió d'Honor Catalana de futbol sala, el Castellciutat encara té opcions de permanència en el partit que ha de jugar aquest dissabte a les 6 de la tarda a la pista del Carburantes Arroyo Fraga.\nL'equip alturgellenc arriba a la cita en 12a posició (avantpenúltim) amb 22 punts, dos menys que l'onzè classificat, el Futsal Valls. Per això, les opcions de salvació passen per guanyar el partit de Fraga i que el Valls perdi o empati en el partit que ha de jugar a la seva pista contra el tercer classificat, el Flower Agramunt. A més a més, si guanya, el Castellciutat haurà d'esperar fins al dia següent per saber la classificació final, atès que no hi ha horari unificat i el Valls jugarà el seu partit diumenge a les 7 de la tarda.\nEn una situació quasi calcada està, a la Tercera Catalana de futbol, el CE Oliana, que finalitza la lliga rebent el setè classificat, el Guissona, aquest diumenge a les 6 de la tarda, en aquest cas amb horari unificat. Després de perdre amb el campió de grup, el Tremp, els olianesos són avantpenúltims (15ens) amb 30 punts, dos menys que el Tàrrega (14è) i dos més que el Cervera (16è). A més a més, els targarins tenen un matx assequible contra el ja descendit Rialp. El Verdú-Vall del Corb, 13è amb 33 punts, visita el Ponts.\nEn canvi, l'Organyà arriba a l'última jornada sabent que finalitzarà a la meitat de Segona Catalana. L'últim partit serà aquest diumenge, també a les 6 de la tarda, al camp de l'Albi, que és 13è i en aquest matx es juga la permanència. El Borges és el campió matemàtic del grup 5, amb 78 punts.


cursos de tast de vins, caves, licors, enologia i viticultura cursos per a professionals i aficionats, tallers, tastos lúdics, verticals, d’iniciació, de maridatge...\ncursos de tast de vins, caves, licors, enologia i viticultura\ncursos per a professionals i aficionats, tallers, tastos lúdics, verticals, d’iniciació, de maridatge...\nDescobrir, tastar, viure, sentir la primavera al Priorat !\n5 i 6 de maig, El Priorat >> No és només una fira de vins, és tot un esclat d’aromes, sabors textures, colors i emocions que tota la comarca us ofereix per descobrir-la i fer que en sortiu enamorats. Tastos guiats, iniciacions al tast, activitats de dia i de nit, per a grans i petits, de vins, olis , ostres, vermuts o xocolates. A Falset i a Gratallops, a Porrera i El Masroig, a Bellmunt i Capçanes.\nUn luxe per als sentits, un privilegi pels paladars poder tastar alguns dels millors vins del món de les mans de la mateixa gent que mima la vinya, la poda i en premsa els fruits anyada rere anyada. Salut i Priorat!\nNit de les Mines a Bellmunt del Priorat\nTast de Carinyenes\nActivitats de Tast / destacats del cap de setmana\nTast de Blancs del Priorat ( i del món )\nEl Tast de Blancs és un dels actes més esperats de la Fira del Vi de Falset. La vetllada, en la que viticultors, enòlegs i vins són els protagonistes, s’acompanya de degustacions d’ostres, pernil i formatges artesans, tot mentre es gaudeix de música en directe.\nFira i Mercat de les Herbes de la Ratafia\n5 i 6 de maig de 2018, Santa Coloma de Farners, la Selva >> Tocar, olorar, remenar i tastar les herbes del nostre país, aprendre a fer un perfum personal amb essències florals, a tastar de mels, a fer tints naturals amb flors, a cuinar amb herbes, a fer aigües de flors o...\nTast de Cal Compte\nFood Trucks, festa i\nMúsica al Masroig


RV/PVE pel Pla de Xoc Social valencià | ANNA notícies\nRV/PVE pel Pla de Xoc Social valencià\n16 de març de 2020 RVPVE\tDeixa un comentari\n10 mesures urgents de caràcter social per a protegir la població:\nAturar els desnonaments i els procediments judicials que puguen acabar amb l’execució d’un llançament.\nEn la mateixa línia, exigir una moratòria dels pagaments hipotecaris.\nObrir les plantes dels hospitals públics que s’hagin tancat amb les retallades. També mantenir-les quan tot hage passat per a recuperar “la qualitat del servei” prèvia a la crisi econòmica.\nCobertura del 100 % del salari en cas d’infectats o confinats de manera preventiva. Demanem que les mútues es facen càrrec del cost econòmic, no la Seguretat Social.\nCobertura econòmica de les cures, en cas que un treballador no pugue anar a treballar per cuidar persones infectades pel virus, convalescents o afectades pel tancament de centres educatius, residències de gent gran i centres de dia.\nUn pla de suport per als treballadors per compte propi. Exigim l’exempció del pagament de la quota d’autònoms i cobertura econòmica per a totes aquelles persones que no puguen fer la seua feina pel covid-19.\nReclamem que es dissenye un programa d’informació diària, didàctica i clara sobre el virus per calmar la població i confrontar les “fake news”.\nEntrada anterior‘La nit dels morts vivents’ o L’Estat d’alarma contra Catalunya, la felicitació de VOX i l’espontani aplaudiment, en tota Espanya, d’ahir nit. Article de Víctor Baeta.Següent entradaCal canviar el nom del Parc Industrial d’Almussafes…


Maria del Mar Albajar: “Els abusos parlen de com s’ha viscut el poder a l’Església” - URC\nMaria del Mar Albajar: “Els abusos parlen de com s’ha viscut el poder a l’Església”\nMaria del Mar Albajar: “Els…\n(Ara.cat · Antoni Bassas · 22/01/22) Maria del Mar Albajar Viñas (Barcelona, 1970) porta al rostre el pes de la responsabilitat, l’autoexigència i la disciplina. Somriu a l’interlocutor, acull el visitant i es deixa anar confiadament en braços de la seva fe (i un diria que ha treballat molt per aconseguir-ho), però se la nota pendent de tot el que es mou al seu voltant, perquè el govern d’una comunitat d’una vintena de dones, cadascuna amb la seva biografia i personalitat, no és un encàrrec menor. L’abadessa Maria del Mar Albajar és economista i teòloga i se la podia veure al cor de la basílica de Montserrat el dia de la benedicció del pare Manel Gasch com a nou abat, rodejada d’homes, en una imatge prou simbòlica del paper que la jerarquia de l’Església catòlica té reservat per a la meitat de la humanitat. El malbaratament de diversitat i de talent que això suposa queda ben patent en la qualitat de les respostes que els convidem a llegir.\nCom va arribar fins aquí?\n— Després de moltes voltes. Vaig néixer i créixer en una família catòlica, però quan em vaig anar fent gran vaig veure que la religió contradeia qui era jo i com volia viure, sobretot, pel fet de ser dona, i vaig fer-me adulta sense religió. Però als 25 anys, l’estiu que havia acabat econòmiques, vaig conèixer una persona que em va recordar que jo era més que la meva aparença o els diners que guanyaria en una empresa. I vaig sentir una veu interna que em demanava viure d’una manera diferent.\nI va ser fàcil?\n— No, gens, perquè el canvi de vida que em proposava el cor era el d’entrar en un monestir, i era un canvi de vida molt fort. I, un cop vaig entrar aquí al monestir, també em va costar, perquè, de fet, això de la vocació no és com un paquet que et porta un repartidor i tu l’acceptes o no, sinó que és acceptar qui ets tu i el que dona sentit a la teva vida. I aquest és un camí llarg.\nQuina ironia: la religió va ser un obstacle per a la seva fe.\n— Del tot. La religió em posava límits al meu ésser com a persona, pel fet de ser dona m’havia de comportar d’una manera i no d’una altra.\nPerò, ara, la religió no la limita com a dona?\n— Em continua limitant, sí, però he descobert que Déu no està limitat per la religió. I, llavors, ja no necessito negar Déu ni necessito negar-me a mi mateixa.\nPerò no se li fa insuportable la contradicció?\n— Es fa difícil, però jo crec que a tot arreu hi ha aquestes contradiccions.\nCom viuen aquesta època d’empoderament de les dones en un monestir femení?\n— El nostre fundador, Jesús de Natzaret, va dir que tothom és igual, que no hi ha diferències. I Pau de Tars va dir que en Crist no hi ha ni home ni dona. Així ho vivim.\nEn Crist potser no hi ha home ni dona, però a la cúpula de l’Església només hi ha homes.\n— Sí, i Roma va dir que només s’ordenaven capellans els homes perquè la naturalesa de la dona era diferent de la de l’home. De quina naturalesa parlen? No hi ha fonament teològic perquè les dones no es puguin ordenar, no és voluntat de Déu. Ara els bisbes catalans han anat a Roma a fer la visita ad limina, o sigui, un grup d’homes, que parlen de tot amb el Papa, un altre home. Com deia una benedictina: “Parlen de nosaltres, però no parlen amb nosaltres”. Potser tindria sentit que en aquesta visita hi incorporessin alguna dona per parlar. Això és l’Església on som. Això i altres coses.\n— Ara han nomenat un nou bisbe de Solsona, i una altra vegada és un bisbe valencià. La tradició de l’Església és que el bisbe s’elegeix dins la seva comunitat, de la seva diòcesi, perquè coneix la gent, la cultura del lloc. Portant un bisbe de fora, i no parlo de cap en concret, sembla que no es cregui en la bondat dels preveres de la diòcesi. Sembla que es cregui que la pau o el bé que busquen es poden imposar des de fora, en comptes de fer-los créixer des de dins.\nUn altre signe d’aquesta època és la quantitat de casos d’abusos sexuals que encara es destapen protagonitzats per capellans. Què diu això de la sexualitat dels religiosos?\n— Diu com s’ha viscut i es viu la sexualitat a l’Església, però sobretot parla de com s’ha viscut el poder a l’Església. Pensar que perquè tens poder et pots situar per sobre d’algú és un gran pecat. Perquè hi ha l’abús sexual, però també hi ha l’abús de consciència, l’abús espiritual que representa treure-li a algú la dignitat i la possibilitat que escolti la seva consciència. Els abusos sexuals no poden passar ni a les famílies ni enlloc, però a l’Església l’exigència ha de ser la més alta de totes, no ens podem permetre de fer mal a ningú. I se n’ha fet molt, de mal.\nHi ha hagut casos de pederàstia però també d’abusos a monges.\n— I és una situació molt delicada, perquè quan entres en un monestir has de fer un canvi de vida molt fort, i t’has de refiar de la gent que hi ha a la congregació, al monestir…Les dones, quan hi entren, posen molta confiança en les persones que es troben. I es donen casos de joves religioses, intel·ligents, ben formades, que han acabat caient sent víctimes d’un abús espiritual, o sigui, que els han dit “ja prego jo per tu”, “ja penso jo per tu”, i d’aquí a l’abús sexual ja no queda gaire distància.\nAbans m’ha dit que quan va entrar li va costar.\n— Em va costar molt, sí. M’imaginava les monges com persones desgraciades o que no havien trobat un lloc al món per la raó que fos i, llavors, es feien monges.\nI per què va venir, si les veia d’aquesta manera?\n— Perquè no ho vaig poder evitar. Perquè per no ser monja havia de no ser jo. Vaig quedar-me a Sant Benet per enamorament. Recordo que un dia vaig entrar a l’església i vaig sentir “això és casa meva”. En aquell moment no em va fer cap il·lusió, perquè volia dir que aquí passava alguna cosa.\nNo tenia especial vocació de ser mare.\n— No és el que m’ha costat més. Bé, en algun moment sí, quan veus créixer els nebots i les nebodes, però el que m’ha costat més és no tenir parella. Saps la relació amb una altra persona? (Riu) Bé, no cal que t’expliqui jo a tu què és la parella.\nCom seria la vida amb un home. O amb una dona.\n— Amb un home, o amb una dona si hagués estat el cas. Doncs, sí, aquesta relació particular, propera, això és el que m’ha costat més. I això demana ser valenta, en el sentit que diu Sòcrates, que és el coratge de conquerir-te a tu mateixa.\nAquí deuen pujar persones a explicar el seus problemes, a demanar consell, a estar en silenci… A la vista de les converses que tenen, com veuen la societat?\n— Estem bastant malalts. Totes les persones tenim un potencial però no ens ho creiem, i tanta pressió de missatges de por ens va aïllant dels altres, però de nosaltres mateixos també. I això ens emmalalteix, perquè ens desconnecta dels recursos vitals naturals que tenim a l’abast amb abundància.\nVostès veuen que la gent té por.\n— Molta por, sí, por del què diran, de ser diferent. Això ja ho va escriure Ortega i Gasset als anys trenta: l’home massa és la persona que es va diluint en el grup social i no vol sobresortir, s’estima més quedar-se dintre del grup protegit per l’anonimat i la grisor del grup. I per cap raó en concret, s’instaura la por i prefereixes que no et qüestionin, no qüestionar, no pensar per tu mateix, formar part del grup. La por s’ha fet servir sempre per controlar les persones. La millor manera de tenir un ramat controlat és espantar-lo, perquè els tens allà juntets i ningú és capaç d’aixecar el cap.\nUn altre senyal de l’època és la quantitat de gent que practica la meditació. Vostè ha treballat una especialitat que es diu focusing.\n— El focusing ve d’un jueu que es diu Eugene Gendlin, professor de la Universitat de Chicago, però que va néixer a l’Àustria nazi. El seu pare va prendre tot de decisions que els van permetre escapar de l’ocupació nazi i arribar als Estats Units. I ell va veure que aquelles decisions del pare no eren lògiques, perquè no feia cas del que li deien, sinó del que el seu pare va intuir. El focusing escolta tot aquest coneixement que tenim de tot el que hem viscut i de totes les relacions que tenim.\nÉs el valor de la intuïció basada en la experiència?\nEstà molt relacionat amb la intuïció. I, per a mi, té aquesta cosa preciosa que encara em fascina, que és que per trobar la veritat el que has de fer és creure en tu mateixa i escoltar-te, perquè això que bull en tu et donarà la informació que necessites per fer el següent pas. Com més t’escoltis a tu mateix en aquest nivell preverbal, intuïtiu, de sensacions, millor identificaràs què et passa quan, per exemple, has de parlar amb algú i et fa sentir inquieta.\nEntendràs el perquè?\n— No. Per què, no. Perquè el cos no parla raonadament. Tu escolta la sensació que tens. Normalment, fem el contrari, quan haig de fer una trucada que m’inquieta, el que faig és dissimular-ho, que l’altre no ho noti. El focusing diu: “No, aprofita-ho, la inquietud t’està dient alguna cosa”.\nI, un cop escoltat, què en faig?\n— El que decideixis. Tinc dues opcions: escoltar la incomoditat o no escoltar-la. I com que tinc pressa no l’escolto. Vaig tot el dia amb aquell mal rotllo, ja tinc mal de cap i tot, prenc una pastilla, i ja ha passat el dia. Si escoltes la incomoditat que sents, podràs fer-hi alguna cosa.\nEl problema és que tendim a viure cap enfora, no cap endins. Miri Instagram i la necessitat de likes.\n— Uf, això també fa patir molt i ens fa perdre el millor, que és la possibilitat de ser nosaltres mateixos. Una persona sana és la persona que és capaç d’escoltar-se això i expressar-ho amb paraules, amb art, o amb la seva vida. Hi ha gent que entra en una ONG. Això és una persona sana. No és sana si en comptes d’escoltar-se el que fa és estar connectada amb els altres tot el dia i delega el valor de qui és als likes que rep. És que és mentida. No valem els likes que tenim. Per milions de likes que tinguis, tu vals molts més.\nPerò ens fan sentir bé.\n— Necessitem el suport dels altres, però sobretot de les persones que ens estimen, que són les que no ens deixen fins i tot quan fem coses que no els agraden. Perquè el dia que no tinguis likes et pensaràs que no vals res aquell dia, perquè ja no agrades, i ja no ets ningú. Però per saber això has de tenir el coratge d’arriscar-te a ser qui ets. I aquest esforç dura tota la vida. Sí.\nLa imatge més popular del monestir, fins i tot en la premsa internacional, ha estat la Teresa Forcades. Ha interferit aquesta popularitat en la vida del monestir?\n— La Teresa és part de la nostra comunitat, la comunitat és amb ella, i és clar que la comunitat està condicionada per ella d’una manera diferent a com ho està per les altres germanes. Som plurals en tots els temes, no hi ha una opinió comunitària. Ara (riu) no és la germana que em dona més feina, en tenim més, de potents.\nAl The New York Times van dir d’ella l’abril passat: “Sor Teresa Forcades qüestiona les vacunes contra el coronavirus quan Espanya és a prop de la quarta onada de contagis”.\n— Jo diria que la Teresa no és tan antivacunes com crítica amb la manera com es fa la vacunació.\nCategoria: Recull de premsa 24 de gener de 2022\nEtiquetes: Maria del Mar AlbajarVida Religiosa\nPreviousPrevious post:El Papa concedeix per primera vegada el ministeri de lector i catequista a donesNextNext post:Jornada Mundial de la Vida Consagrada 2022